hotchpotch/miracl-hf-unified huggingface dataset:
จำเลยรัก
จำเลยรัก เป็นบทประพันธ์ของ ชูวงศ์ ฉายะจินดา เป็นนวนิยายในปี พ.ศ. 2503 ตีพิมพ์ในเดลิเมล์วันจันทร์ ระหว่างปีพุทธศักราช 2504 - 2505 เป็นเรื่องราวของความแค้นของ หฤษฎิ์ พี่ชายที่ต้องสูญเสียน้องชายของตนเอง และเขาโกรธแค้นหญิงสาวต้นเหตุ ถึงกับจับตัวมาลงโทษเพื่อให้หายแค้น โดยไม่รู้ว่าจับมาผิดคน ไปจับโศรยา แต่เกิดความรักกันจึงได้แต่งงานกัน สุดท้ายหฤษฎิ์ยอมรับทุกคำบัญชาของโศรยา นับจากนี้ตราบจนชั่วชีวิต บทประพันธ์นี้มีการนำมาสร้างเป็นภาพยนตร์และละครโทรทัศน์ อีกหลายต่อหลายครั้ง
จำเลยรัก ถูกนำมาสร้างทำเป็นภาพยนตร์ 2 ครั้ง (พ.ศ. 2506, พ.ศ. 2521) และละครโทรทัศน์ 5 ครั้ง (พ.ศ. 2517, พ.ศ. 2523, พ.ศ. 2531, พ.ศ. 2541, พ.ศ. 2551) มาแล้ว แต่ละครั้งก็ได้รับความนิยมอย่างดี และจะถูกนำมารีเมคอีกครั่้งเร็วๆนี้
หฤษฎิ์ รังสิมันต์ เสียใจมากกับการสูญเสียของ หริณ รังสิมันต์ ผู้เป็นน้องชาย เลยไปตามล่าคนผิดมาแก้แค้น แต่หฤษฏิ์ไม่รู้เลยว่าจับมาผิดคน โศรยา ต้องยอมจำนนให้หฤษฏิ์โขกสับต่างๆนานา และใช้งานเยี่ยงทาส และนายใบ้คู่หู ที่คอยดูไม่ให้โศรยาหนีไป วันหนึ่งหฤษฏิ์ต้องออกไปทำงาน ทำให้หฤษฏิ์ได้รู้จัก ศันสนีย์ ผู้ที่ทำร้ายน้องชายของเขานั่นเอง จากที่ศันสนีย์ยื่นบัตรประจำตัวประชาชนให้ดู จึงรู้ว่าตนเองจับตัวคนมาผิด ฝ่ายศันสนีย์ที่มีธวัชชัยเป็นแฟนอยู่แล้วก็เริ่มห่างเหินกับธวัชชัย เพราะ ชอบหฤษฏิ์ หฤษฏิ์กับเกาะไปก็ปลดปล่อยโศรยาและให้สร้อยไข่มุกแก่โศรยา ศันสนีย์เห็นก็ขอยืม โศรยาก็ให้ยืม หฤษฏิ์เห็นศันสนีย์มีสร้อยที่ตนให้โศรยาข้อมือของศันสนีย์ ก็ถามศันสนีย์ว่าได้มายังไง ศันสนีย์บอกว่ายืมจากโศรยา หฤษฎิ์ก็ขอซื้อต่อในราคา 100,000 บาท ศันสนีย์ก็ขายต่อโดยไม่ถามความเห็นจากโศรยาเลย พอศันสนีย์ขายสร้อยไข่มุกไปให้หฤษฎิ์ก็มาบอกโศรยา โศรยาเสียใจที่ไม่มีสร้อยไข่มุกที่หฤษฎิ์ให้ตนแล้ว ด้านหฤษฎิ์ได้สร้อยไข่มุก หฤษฎิ์ก็นำไปให้โศรยา หฤษฏิ์แกล้งตีสนิทกับศันสนีย์จนศันสนีย์หวั่นไหว โศรยาเตือนให้ศันสนีย์อยู่ห่างหฤษฏิ์ ศันสนีย์ก็ว่าโศรยาว่าโศรยาชอบหฤษฏิ์ โศรยาปฏิเสธ วันหนึ่งหฤษฏิ์มาสู่ขอโศรยากับศุกฤกษ์ พ่อของศันสนีย์กับสายสมร แม่ของศันสนีย์ ธวัชชัยนึกว่าหฤษฏิ์หักหลังตน ก็ไปทำร้ายหฤษฏิ์ หฤษฏิ์บอกว่าตนรักโศรยาคนเดียว ด้านศันสนีย์นึกว่าหฤษฏิ์มาสู่ขอตน ก็โทรไปเยาะเย้ยโศรยา แต่พอรู้ว่าไปสู่ขอโศรยา ศันสนีย์ก็โกรธมาก ส่วนโศรยาก็ใช้งานหฤษฏิ์เยี่ยงทาสและอยู่กับโศรยาอย่างมีความสุข
จำเลยรัก ถูกนำมาสร้างเป็นภาพยนตร์และละครโทรทัศน์แล้วหลายครั้ง ได้แก่จำเลยรัก มีเพลงประกอบในชื่อเดียวกัน เนื้อร้องแต่งโดย ชาลี อินทรวิจิตร เรียบเรียงโดย สมาน กาญจนผลิน เพลงกับเนื้อเรื่องไปด้วยกัน แต่งการเนื้อหาของบทประพันธ์จึงเข้ากันดี เพลงนี้เป็นเพลงประกอบภาพยนตร์หรือละครเรื่องนี้เสมอ ไม่ว่าจะนำมาสร้างใหม่กี่ครั้งก็ตาม
เพลงจำเลยรัก มีผู้ขับร้องเปลี่ยนไปตามยุคสมัย ในแต่ละเวอร์ชัน ดังนี้
เปโดร เลออน
เปโดร เลออน ซันเชซ ฆิล () เกิดเมื่อวันที่ 24 พฤศจิกายน ค.ศ. 1986 เป็นนักฟุตบอลชาวสเปน เล่นตำแหน่งปีกขวา ปัจจุบันอยู่สโมสรฟุตบอลเรอัลมาดริด ก่อนหน้านั้นเขาได้เล่นในสโมสรฟุตบอลมูร์เซีย ในระดับดิวิชัน 2 ของสเปน ระหว่างปี 2004-2007 จากนั้นได้เล่นในลาลีกา ในสโมสรฟุตบอลเลบันเตและสโมสรฟุตบอลบายาโดลิด ต่อมาได้ลงเล่นกันสโมสรฟุตบอลเฆตาเฟ ลงเป็นตัวจริง 33 นัด ทำประตูได้ 8 ประตู ในตำแหน่งปีกขวา จากนั้นสโมสรฟุตบอลเรอัลมาดริด ซื้อตัวด้วยเงิน 10 ล้านยูโร
แยชือ ดูแด็ก
แยชือ ดูแด็ก () เกิดเมื่อวันที่ 23 มีนาคม ค.ศ. 1973 ที่ประเทศโปแลนด์ เคยเล่นสโมสรฟุตบอลชื่อดังอย่างไฟเยอโนร์ดและลิเวอร์พูล โดยสโมสรสุดท้ายที่เล่นให้คือเรอัลมาดริด ปัจจุบันเขาได้เลิกเล่นฟุตบอลไปแล้วตั้งแต่ปี ค.ศ. 2011
โรงเรียนเทพศิรินทร์คลองสิบสาม ปทุมธานี
โรงเรียนเทพศิรินทร์คลองสิบสาม ปทุมธานี เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษา เขต 4 (ปทุมธานี สระบุรี) (สังกัดเดิมคือสำนักงานเขตพื้นที่การศึกษาปทุมธานี เขต 2) ประเภทโรงเรียนมัธยมศึกษาขนาดใหญ่ เปิดสอนในระดับชั้นมัธยมศึกษาตอนต้นและตอนปลายแบบสหศึกษา ตั้งอยู่บริเวณถนนเลียบคลองสิบสาม ตำบลบึงคอไห อำเภอลำลูกกา จังหวัดปทุมธานี และเป็นโรงเรียนในกลุ่มโรงเรียนเทพศิรินทร์
โรงเรียนเทพศิรินทร์คลองสิบสาม ปทุมธานี มีชื่อเดิมว่า โรงเรียนคลองสิบสามวิทยา เกิดขึ้นจากความต้องการของประชาชนในเขตพื้นที่คลองสิบสามและชุมชนใกล้เคียง เพราะในสมัยก่อนที่จะตั้งโรงเรียน นักเรียนในพื้นที่ที่ต้องการจะศึกษาต่อในระดับชั้นมัธยมศึกษาเดินทางไปเรียนต่อที่อำเภอองครักษ์ จังหวัดนครนายก ซึ่งมีระยะทางกว่า 30 กิโลเมตร มีเส้นทางทุรกันดาร และถนนคลองสิบสามสายกลางยังเป็นดินคันคลองชลประทาน ขณะนั้นนายรุสดี ผลเจริญ ประธานอิสลามประจำจังหวัดปทุมธานี และคณะมีความคิดที่จะให้มีโรงเรียนมัธยมศึกษาตั้งแต่ปี พ.ศ. 2517 โดยจะใช้ที่ดินของมัสยิดอัลฮูดา (อยู่ห่างจากที่ตั้งของโรงเรียนในปัจจุบัน 200 เมตร) แต่ไม่เป็นที่ยินยอม
ต่อมาได้รับที่ดินจากนายสอิดและนางลอ รื่นสุข ซึ่งมอบให้มัสยิดประชาสัมพันธ์เป็นผู้ดำเนินการจัดการมอบที่ดินจำนวน 48 ไร่ 22 ตารางวา โดยความเห็นชอบของคณะกรรมการศาสนาประจำมัสยิดประชาสัมพันธ์เพื่อสร้างโรงเรียน
วันที่ 25 มีนาคม 2519 กรมสามัญศึกษา กระทรวงศึกษาธิการได้อนุมัติให้ดำเนินการจัดตั้งเป็นโรงเรียน โดยให้ชื่อว่าโรงเรียนคลองสิบสามวิทยา และแต่งตั้งนายวิวัฒน์ พวงมะลิต เป็นครูใหญ่คนแรก มีนักเรียนรุ่นแรกจำนวน 31 คน ซึ่งในระยะแรกได้ใช้มัสยิดอัลฮูดาเป็นสถานที่และได้ย้ายมาที่ตั้งของโรงเรียนเมื่ออาคารชั่วคราวก่อสร้างเสร็จ และได้รับการช่วยเหลือจากชุมชน โดยเฉพาะพระครูพินิจธัญโสภณ เจ้าอาวาสวัดนิเทศราษฎร์ประดิษฐ์
ช่วงปีพ.ศ. 2535 โรงเรียนได้เปิดทำการสอนในระดับชั้นมัธยมศึกษาปีที่ 1-3 มีจำนวนห้องเรียนทั้งหมด 6 ห้องเรียน มีนักเรียน 181 คน ซึ่งในขณะนั้นได้มีโรงเรียนมัธยมศึกษาก่อตั้งขึ้นใหม่หลายโรงเรียนและนักเรียนที่จบระดับชั้นประถมศึกษาที่เป็นชาวมุสลิมจะเดินทางไปศึกษาต่อทางศาสนาในภาคใต้โดยไม่ศึกษาสายสามัญ จึงจำเป็นที่จะต้องแก้ปัญหาดังกล่าวและพัฒนาโรงเรียน โดยมี ดร.โกวิท วรพิพัฒน์ อธิบดีกรมสามัญศึกษาในขณะนั้น นายณรงค์ กาญจนานนท์ผู้อำนวยการโรงเรียนเทพศิรินทร์ และนายถนอม ผดุงสุทธิ์ อาจารย์ใหญ่โรงเรียนคลองสิบสามวิทยา เป็นผู้ดำเนินการ
วันที่ 25 มิถุนายน พ.ศ. 2535 กระทรวงศึกษาธิการได้อนุมัติให้เปลี่ยนชื่อโรงเรียนจาก โรงเรียนคลองสิบสามวิทยา เป็น โรงเรียนเทพศิรินทร์คลองสิบสาม ปทุมธานี
วันที่ 29 กันยายน พ.ศ. 2537 สมเด็จพระเทพรัตนราชสุดาฯ สยามบรมราชกุมารี ทรงรับนักเรียนโรงเรียนเทพศิรินทร์คลองสิบสาม ปทุมธานี เข้าโครงการ“ด้วยรักและห่วงใย”ในพระอุปถัมป์ และพระองค์ได้เสด็จพระราชดำเนินเยี่ยมโรงเรียนเทพศิรินทร์คลองสิบสาม ปทุมธานีเป็นการส่วนพระองค์เมื่อวันที่ 9 พฤศจิกายน พ.ศ. 2537เป็นการเสด็จเยี่ยมครั้งที่ 1 ครั้งที่ 2 วันที่ 21 พฤศจิกายน พ.ศ. 2542ครั้งที่ 3 เมื่อวันที่ 10 พฤศจิกายน พ.ศ. 2546 ซึ่งในระยะก่อนการเสด็จพระราชดำเนิน โรงเรียนได้ดำเนินการปรับปรุงโรงเรียนตามกำลังและสภาพเท่าที่เป็นไปได้ โดยได้รับความอนุเคราะห์จากหลายฝ่ายมาช่วยลงแรงพัฒนาโรงเรียน
ตราสัญลักษณ์นี้เป็นตราสัญลักษณ์ประจำโรงเรียนเทพศิรินทร์
ทั้งสองสีหมายถึงสีประจำวันพฤหัสบดีตามตำราพิชัยสงคราม ซึ่งวันพฤหัสบดีนั้นเป็นวันประสูติของสมเด็จพระเทพศิรินทราบรมราชินี และสีของใบและดอกรำเพย
ฮาลิซอรัส
ฮาลิซอรัส ("Halisaurus") เป็นสายพันธุ์ที่สูญพันธุ์แล้ว ของตระกูลโมซาซอร์ มันมีความยาวประมาณ 3-4 เมตร (10 -13 ฟุต) มันอาจจะเป็นโมซาซอร์ที่เล็กที่สุด เมื่อเทียบกับโมซาซอร์ชนิดอื่น ฮาลิซอรัสอาศัยอยู่ในช่วงยุคครีเทเชียส เมื่อประมาณ 85-65 ล้านปีก่อน ชื่อของมันมีความหมายว่า กิ้งก่าทะเล เหยื่อของมันอาจจะเป็นนกทะเลดึกดำบรรพ์ที่ชื่อ เฮสเปอร์รอร์นิส
ฮาลิโอซอรัส ปรากฏตัวสั้นๆในสารคดีของ บีบีซี เรื่อง Sea Monsters:A Walking With Dinosaurs Trilogy โดยในเรื่องมันไม่ค่อยมีบทบาทอะไรมากนัก
สมาธิ (แก้ความกำกวม)
สมาธิ อาจหมายถึง :
เจมส์ เอ. การ์ฟีลด์
เจมส์ อับรัม การ์ฟีลด์ () (19 พฤศจิกายน ค.ศ. 1831 – 19 กันยายน ค.ศ. 1881) เป็นประธานาธิบดีคนที่ 20 ของสหรัฐอเมริกา ดำรงตำแหน่ง 4 มีนาคม ค.ศ. 1881 ถึง 19 กันยายน ค.ศ. 1881 ในสังกัดพรรครีพับลิกัน เสียชีวิตเมื่อปีค.ศ. 1881
เจมส์ เอ การ์ฟิลด์ เกิดเมื่อวันที่ 19 พฤศจิกายน 1831 ที่ตำบลออเรนจ์ รัฐโอไฮโอ บิดามารดาของเขาคือ อับรัม และอิลิซา บัลลูการ์ฟิลด์ ปี 1858 เขาสมรสกับ ลูครีเทีย รูด๊อล์ฟ
ในระหว่างดำรงตำแหน่งประธานาธิบดีเขาต้องเผชิญกับสถานการณ์ที่รุนแรงเจ้าหน้าที่ไปรษณีย์จำนวนหนึ่งถูกกล่าวหาว่าฉ้อฉลรัฐบาลเกี่ยวกับเส้นทางไปรษณีย์ทางตะวันตก การฉ้อโกงนี้เป็นการฉ้อโกงที่เรียกกันว่า Star Route บุคคลดังกล่าวถูกนำตัวขึ้นศาลเพื่อสอบสวน แต่ก่อนที่กรณีนี้จะดำเนินต่อไปประเทศก็ต้องตื่นตระหนกกับข่าวการลอบสังหารประธานาธิบดี เช้าวันที่ 2 กรกฎาคม ค.ศ. 1881 การ์ฟิลพร้อมด้วยรัฐมนตรีต่างประเทศ เบลน เตรียมจะออกจากวอชิงตันเพื่อไปเยือนวิทยาลัยวิลเลียมส์ ขณะที่ บุคคลทั้งสองกำลังรออยู่ที่สถานีรถไฟวอชิงตัน ดี.ซี ชาร์ล เจ. กุยเตอร์ เข้าไปใกล้ตัวการ์ฟิลจากด้านหลังและยิงเขาสองครั้ง แล้วร้องว่า “ตอนนี้ อาร์เธอร์เป็นประธานาธิบดี” กุยเตอร์ ถูกจับกุมด้วยข้อหาพยายามฆาตกรรม และถูกแขวนคอ ถึงแม้ว่าประชาชนจำนวนมากคิดว่าเขาสติฟั่นเฟือน
การ์ฟิลด์ ถึงแก่อสัญกรรม หลังจากทรมานจากการถูกยิงเป็นเวลากว่า 2 เดือน
สมาธิ
สมาธิ (;) คือการฝึกฝนทางจิตหลากหลายรูปแบบ ซึ่งเป้าหมายคือ ก่อให้เกิดการตระหนักรู้ตนเอง และจิตสำนึกต่อการทำงาน
การทำสมาธิโดยทั่วไปมักเป็นการฝึกหัดส่วนบุคคล ยกเว้นในบางกรณีเช่น การสวดมนต์ ผู้ฝึกสมาธิส่วนใหญ่ มักจดจ่อกับสิ่งใดสิ่งหนึ่ง อาจเป็นลมหายใจ การเพ่งวัตถุต่าง
ๆ หรือแม้แต่การจดจ่อกับกิจกรรมที่กระทำ การทำสมาธิ มักเกี่ยวกับการปลูกฝังความรู้สึกหรือความเชื่อมั่นภายใน อาจจะเป็นการตั้งเป้าหมาย หรือ อาจจะหมายถึงการเชื่อมโยงกับสิ่งใดสิ่งหนึ่งอย่างเฉพาะเจาะจงก็ได้
การมีจิตใจที่เข้มแข็ง รู้จักไตร่ตรองความคิดให้ถูกต้อง
รูปแบบการฝึกสมาธินั้นมากมายและมีความหลากหลาย คนทั่วไปอาจจะเข้าใจคำว่า "สมาธิ" ในบริบทที่แตกต่างกัน การทำสมาธินั้นมีมาตั้งแต่โบราณและ การฝึกฝนสืบทอดต่อกันมา จนกลายเป็นองค์ประกอบของประเพณีทางศาสนา ในประเพณีจิตวิญญาณตะวันออก เช่น ศาสนาฮินดู และ พุทธศาสนา แม้ในประเทศแถบตะวันตกบางแห่งก็เช่นกัน
ในปี 2007 การศึกษาของรัฐบาลสหรัฐพบว่าเกือบ 9.4% ของผู้ใหญ่ (มากกว่า 20 ล้านคน) มีการฝึกสมาธิภายใน 12 เดือนที่ผ่านมาเพิ่มขึ้นจาก 7.6% (มากกว่า 15 ล้านคน) ในปี 2002
ตั้งแต่ปี 1960, การทำสมาธิได้รับการเพิ่มจุดเน้นของการวิจัยทางวิทยาศาสตร์
การทำสมาธิมีปรากฏในหลายศาสนา ซึ่งรวมถึง พุทธศาสนา ฮินดู และเต๋า และยังคงรวมถึงสิ่งที่ไม่เกี่ยวกับศาสนา เช่น โยคะ
แจ๋ว (รายการโทรทัศน์)
แจ๋ว เป็นรายการโทรทัศน์เกี่ยวกับพากิน พาเที่ยว พารวย ที่มีรูปแบบรายการแนวสาระบันเทิง ( edutainment ) โดยแบ่งเนื้อหารายการเป็น 3 ช่วง คือ พาเที่ยว จะนำเสนอสถานที่ท่องเที่ยว ที่มีความหลากหลายทางวัฒนธรรม ประเพณี ที่มีสวยงาม แปลก มหัศจรรย์ เที่ยวแนวธรรมชาติ แนวรักษ์โลก ที่น่าสนใจ ทั้งในประเทศ และต่างประเทศ ช่วงที่ 2 คือ พากิน จะเป็นการแนะนำร้านอาหารอร่อย รสชาติจัดจ้าน รสเด็ด อาหารท้องถิ่น อาหารแปลก และอาหารราคาถูก ทั้งในและต่างประเทศ ส่วนช่วงสุดท้ายคือ ช่วงพารวย คือนำเสนอการสอนงาน สร้างอาชีพ พารวย สินค้าท้องถิ่น ผลิตภัณฑ์โอทอป (OTOP) สินค้าไทยที่โกอินเตอร์ โดยเป็นการนำเสนอที่กิน ที่เที่ยว ที่รวย ผ่านทางพิธีกรหลัก 4 คน คือ ปอ กระเต็น ปุ๊ก และดาว พ้อมเสริมทัพด้วย ทีมพิธีกรดารา นำทีมโดย น้ำฝน พัชรินทร์ . มะปราง วิรากานต์ . แป้ง พรรษชล , จินนี่ ธนิดา , เกล เวธกา , แพง ภิชาภัช , ป๊อก โฆษวิส และ แจ็ค จักรพันธ์ ออกอากาศทุกวันจันทร์-ศุกร์ เวลา 10.00-11.00น. และเวลาใหม่ 07.00-07.30 น. ทางช่อง 3 แฟมิลี่ (3 Family) ตั้งแต่ 2 มิถุนายน พ.ศ. 2557 เป็นต้นไป ต่อมาตั้งแต่วันที่ 3 ตุลาคม พ.ศ. 2559 ได้ย้ายเวลาการออกอากาศใหม่เป็นเวลา 14.45 - 15.30 น. และตั้งแต่วันที่ 2 เมษายน พ.ศ. 2561 ได้ย้ายเวลาการออกอากาศใหม่เป็นเวลา 14.00 - 14.45 น. โดยย้ายมาจากช่อง 3 ซึ่งเดิมออกอากาศวันจันทร์-วันพุธ เวลา 09.35-10.00 น. มีโปรดิวเซอร์รายการคือ ชวนันท์ ประเสริฐวรรณกิจ
http://www.thaitv3.com/รายการ/45/แจ๋ว.html
นิกัลยา ดุลยา
นิกัลยา ดุลยา มีชื่อจริงว่า นิกัลยา อับดุล (5 เมษายน พ.ศ. 2525) นางแบบและนักแสดงชาวไทย ก้าวเข้าสู่วงการบันเทิงด้วยการแสดงในภาพยนตร์เรื่อง หลบผี ผีไม่หลบ ในปี พ.ศ. 2546 และจากตำแหน่งมิสไทยแลนด์เวิลด์ ประจำปี พ.ศ. 2547 นิกัลยาเป็นผู้คว้ามงกุฏนางงามระดับประเทศเพียงผู้เดียวในประวัติศาสตร์นางงามระดับประเทศที่มาจากจังหวัดยะลา ด้วยความคมเข้มและรูปร่างที่สูงโปร่งอันทำให้เธอดูโดดเด่นจึงเป็นที่สนใจของสื่อนานาประเทศ เธอยังเป็น 1 ใน 5 ตัวเก็งที่จะได้รับมงกุฏมิสเวิลด์ จากเวปGB Global Beauties เวปกูรูนางงามระดับโลก แต่กลับตกรอบไปอย่างพลิกความคาดหมาย เนื่องจากปีนั้นเป็นปีที่ผู้เข้ารอบต้องมาจากผู้ชมทั่วโลกร่วมกันโหวตเป็นปีแรกของเวทีมีสเวิลด์ ซึ่งจัดขึ้น ณ ประเทศจีน
นิกัลยา ดุลยา มีชื่อจริงว่า นิกัลยา อับดุล เป็นบุตรของนายโซะ กับนางต่วนแย อับดุล เธอมีพี่ชายและน้องชายอย่างละหนึ่งคน เธอสำเร็จการศึกษาในระดับอนุบาลจากโรงเรียนอนุบาลศรีบำรุง ระดับประถมศึกษาจากโรงเรียนยะลาบำรุง ระดับมัธยมศึกษาตอนต้นจากโรงเรียนผดุงประชา ระดับ ปวช-ปวส. จากโรงเรียนผดุงประชาพาณิชยการ อำเภอเมือง จังหวัดยะลา
ก่อนที่จะเข้าศึกษาต่อที่กรุงเทพฯในระดับปริญญาตรี เอกการบัญชี คณะบริหารธุรกิจ มหาวิทยาลัยราชภัฏสวนสุนันทา ปริญญาโท บริหารการศึกษา คณะศึกษาศาสตร์ มหาวิทยาลัยกรุงเทพธนบุรี และปริญญาบัณฑิต ป.บัณฑิตมหาวิทยาลัยราชภัฏสวนดุสิต
ชีวิตส่วนตัว นิกัลยาได้เข้าสู่พิธีสมรสกับ สุฟียัน สูเด็ง นักธุรกิจหนุ่มนอกวงการ ในพิธีแบบอิสลาม(นิก๊ะ)เมื่อวันที่ 13 ตุลาคม 2555 ที่บ้าน อำเภอเมืองยะลา จังหวัดยะลา และจัดฉลองพิธีมงคลสมรส(วาลีมะ)เมื่อวันที่ 16 มีนาคม 2556 ที่โรงแรมซี.เอส.ปัตตานี. และวันที่ 20 มีนาคม 2556 ที่โรงเรียนภักดีวิทยา จังหวัดปัตตานี ปัจจุบัน มีบุตรสาว 1 คน ชื่อ เด็กหญิงดารยา สูเด็ง
ปัจจุบัน นิกัลยา ได้อาศัยอยู่ที่จังหวัดปัตตานีและยะลาส่วนใหญ่ งดรับงานแสดงทุกอย่าง แต่ยังรับงานอีเว้นท์ งานพิธีกร งานปิดตัวสินค้า และงานพรีเซ็นเตอร์ ที่ไม่ขัดกับหลักศาสนาอิสลาม ปัจจุบันเธอได้ผันตัวเองมาเป็นครูสอนหนังสือโรงเรียนภักดีวิทยา ในจังหวัดปัตตานีตามความฝันที่เคยตั้งใจไว้
กานต์แอร์
กานต์แอร์ () เป็นสายการบินสัญชาติไทยที่เปิดให้บริการเที่ยวบินในประเทศ มีฐานการบินหลักอยู่ที่ท่าอากาศยานดอนเมือง กรุงเทพมหานคร และมีสำนักงานใหญ่อยู่ที่แขวงทุ่งสองห้อง เขตหลักสี่ กรุงเทพมหานคร
บริษัท กานต์นิธิ เอวิเอชั่น จำกัด ได้เริ่มก่อตั้งขึ้นด้วยเงินทุนจดทะเบียน 200 ล้านบาท โดยมีผู้ถือหุ้นเป็นคนไทยทั้งหมดที่ปฏิบัติงานด้านการบินแบบเช่าเหมาลำ (Charter Flight)
ในปี พ.ศ. 2557 บริษัทได้เริ่มดำเนินการก่อสร้างท่าอากาศยานเกาะพะงัน ในอำเภอเกาะพะงัน จังหวัดสุราษฎร์ธานี บนเนื้อที่กว่า 100 ไร่ มีรันเวย์ขนาด 1,100 x 45 เมตร แต่ต่อมาในเดือนกันยายน 2558 โครงการดังกล่าวต้องระงับการดำเนินการก่อสร้างชั่วคราว เพื่อรอการตรวจสอบเรื่องเอกสารสิทธิที่ดิน จนกระทั่งในปี พ.ศ. 2560 กรมป่าไม้ ได้ดำเนินการสั่งให้ยุติการก่อสร้าง และดำเนินคดีกับผู้บุกรุกพื้นที่ป่าสงวนแห่งชาติดังกล่าว จึงต้องยุติการก่อสร้างไป และผลจากคดีนี้ทำให้ไม่สามารถใช้พื้นที่ดังกล่าวสร้างสนามบินได้อีกต่อไปเชียงใหม่ - แม่ฮ่องสอน
เชียงใหม่ - ปาย
เชียงใหม่ - น่าน
เชียงใหม่ - ขอนแก่น
เชียงใหม่ - อุบลราชธานี
เชียงใหม่ - เชียงราย
เชียงใหม่ - พิษณุโลก
เชียงใหม่ - หัวหิน
เชียงใหม่ - อู่ตะเภา
เชียงใหม่ - แม่สอด
เชียงใหม่ - ดอนเมือง
ปัจจุบันเนื่องด้วยอากาศยานของสายการบิน กานต์แอร์ ได้ทำการเข้ารับการซ่อมบำรุง จึงไม่สามารถให้บริการได้
รัทเทอร์ฟอร์ด บี. เฮส์
รัทเทอร์ฟอร์ด เบอร์ชาร์ด เฮส์ (; 4 ตุลาคม ค.ศ. 1822 – 17 มกราคม ค.ศ. 1893) เป็นประธานาธิบดีคนที่ 19 ของสหรัฐอเมริกา ดำรงตำแหน่งระหว่างวันที่ 4 มีนาคม ค.ศ. 1877 ถึง 1881 สังกัดพรรครีพับลิกัน
เฮส์ เกิดเมื่อวันที่ 4 ตุลาคม 1822 ที่เมืองเดละแวร์ รัฐโอไฮโอ พ่อแม่ของเขาคือ รัทเธอร์ฟอร์ด และโซเฟีย ซึ่งอพยพมาจากเวอร์มอน เขาแต่งงานกับ ลูซี่ เวบ
ในฐานะประธานาธิบดี มรสุมทางการเมืองได้สร้างความยุ่งยากให้กับเขาเป็นอย่างมาก เฮย์ได้ประกาศนโยบาย “ทรู แรดดิคัล คอมพลีท” ความดีและความพยายามของเฮส์นำความไม่พอใจมาสู่สมาชิกของพรรครีพับลิกันบางคน เขาแตกแยกกับวุฒิสมาชิก รอสโซ คอนลิงก์ จากนิวยอร์ก ทำให้เขาถูขับออกจากพรรคในช่วงท้ายของการบริหาร ส่วนสำคัญที่สุดของการบริหารงานของเฮส์คือ การยกระดับเศรษฐกิจของประเทศ ปรับปรุงรัฐทางใต้ เขายังมีส่วนทำให้ตำแหน่งประธานาธิบดีมีความเป็นเอกเทศไม่เหมือนกับยุคของแอนดรู จอห์นสัน และแกรนท์
เฮส์ ถึงแก่อสัญกรรม ที่สเปเยล โกรฟ
แอนดรูว์ จอห์นสัน
พลจัตวา แอนดรูว์ จอห์สัน เกิดเมื่อวันที่ 29 ธันวาคม 1808 ที่ราเล่ท์ นอร์ธคาโรไลน่า บิดาของเขาจาค็อบ จอห์นสัน ทำงานเป็นพนักงานยกกระเป๋าในโรงแรมเล็กๆ ของหมู่บ้าน มารดาของเขาคือ พอลลี่ เป็นช่างทอผ้า เขาจึงเป็น ประธานาธิบดีที่เริ่มต้นชีวิตที่ยากจนที่สุด
เมื่อประธานาธิบดีอับราฮัม ลินคอล์น ถูกลอบสังหาร สงครามกลางเมืองกำลังจะสิ้นสุดลง เขาถูกเรียกตัวอย่างกะทันหัน โดยมีท่านอับราฮัมลินคอล์นมาเรียกตัวในความฝัน และไม่ได้เตรียมตัวมาก่อนเพื่อมารับตำแหน่งประธานาธิบดี เพื่อมาจัดการปัญหาที่สลับซับซ้อนมากที่สุด ปัญหานี้คือจะจัดการกับฝ่ายใต้ซึ่งเป็นฝ่ายปราชัยอย่างไร และจะรวมประเทศซึ่งแบ่งแยกกันด้วยสงครามเป็นเวลาถึง 4 ปี อย่างไร จอห์นสันพยายามอย่างหนักที่จะปฏิบัติภารกิจนี้ให้ลุล่วง แต่เขาไม่สามารถจะลดความขมขื่นระหว่างฝ่ายเหนือและฝ่ายใต้ และนำกิจการของประเทศกลับสู่ภาวะปกติ เขาเป็นชายผู้กล้าหาญและมีความตั้งใจดี แต่เขาไม่ทราบวิธีจะรับคำแนะนำหรือทำงานร่วมกับผู้อื่น และเขาไม่ประสบความสำเร็จในการเป็นประธานาธิบดี
จอห์นสันเกิดและเติบโตจากครอบครัวที่ยากจนเมื่อปี ค.ศ.1808 ที่เมืองราเล่ห์ (Raleigh) รัฐนอร์ธแคโรไลน่า (North Carolina) ในวัยเด็กจอห์นสันถูกฝึกให้เป็นช่างตัดเสื้อ แต่จอห์นสันได้หนีออกมา จอห์นสันได้เปิดร้านตัดเสื้อที่เมืองกรีนวิลล์ (Greeneville) รัฐเทนเนสซี (Tennessee) และได้แต่งงานกับเอลิซ่า แมคคาเดิล (Eliza MaCardle) และยังได้ร่วมอภิปรายที่สถาบันวิชาท้องถิ่นอีกด้วย เมื่อจอห์นสันเข้าสู่การเมือง จอห์นสันเป็นนักพูดที่มีความสามารถและเน้นการสนับสนุนสามัญชนและประณามพวกคณาธิปไตย จอห์นสันได้เป็นสมาชิกสภาผู้แทนราษฎรและสมาชิกสภาสูงในช่วงทศวรรษที่ 1840s และ 1850s ในปี ค.ศ.1864 จอห์นสันได้ดำรงตำแหน่งประธานาธิบดี และถึงแก่อนิจกรรมในปี ค.ศ.1875 รวมอายุได้ 67 ปี
งูปล้องทอง
งูปล้องทอง (; ) เป็นงูขนาดกลางมีความยาวประมาณ 170 เซนติเมตร ลำตัวมีสีดำเป็นมันและมีสีเหลืองเป็นวงเล็ก ๆ เป็นระยะ แต่ไม่รอบตัว หัวดำ ปากลายเสือและท้องมีเขี้ยวพิษใต้ตา เมื่อถูกฉกกัดบริเวณปลายปากจะไม่เป็นอันตราย นอกเสียจากถูกฉกติดและงับไปจนถึงเขี้ยวพิษ ผู้ถูกกัดไม่มีอันตรายมากนัก หากแต่เพียงมีอาการปวดบวม แต่ไม่ปรากฏเป็นรอยแผลเป็น งูปล้องทองมีนิสัยดุ เมื่อเข้าใกล้จะงอพับตัวเตรียมฉก สามารถแผ่หนังคอทางตั้งแล้วอ้าปากเพื่อให้อีกฝ่ายกลัว งูปล้องทองชอบอาศัยอยู่ตามป่าริมแม่น้ำและริมทะเลทางภาคใต้ ในเวลากลางวันจะขดตัวนอนตามพุ่มไม้ และออกหากินในเวลากลางคืน งูปล้องทองกินอาหารได้หลายอย่างเช่น หนู, นก, ตุ๊กแก, กิ้งก่า, ปลา พบมากในจังหวัดระนอง, ชุมพร, สตูล, ยะลา, ปัตตานี, ตรัง และนราธิวาส นอกจากประเทศไทยแล้วยังพบในมาเลเซียจนถึงฟิลิปปินส์
ตริโปลี
ตริโปลี ( ' , ภาษาอาหรับลิเบีย: ' , ภาษาเบอร์เบอร์: "Ṭrables", มาจาก "" "สามเมือง") เป็นเมืองใหญ่ที่สุดและ เมืองหลวงของลิเบีย บางครั้งจะเรียกว่า"ตริโปลีตะวันตก" ( ) เพื่อให้ต่างจากตริโปลีในเลบานอน
ตริโปลีมีประชากร 1,065,405 (พ.ศ. 2549)ตั้งอยู่ทางตะวันตกเฉียงเหนือของประเทศ อยู่ที่ขอบของทะเลทราย เป็นส่วนของแผ่นดินที่ติดกับทะเลเมดิเตอร์เรเนียน ตรงบริเวณที่เป็นอ่าว ชาวฟินิเซียก่อตั้งเมืองตริโปลีขึ้นเมื่อ 700 ปีก่อนคริสตกาล โดยตั้งชื่อว่า "เอีย" ตริโปลีเป็นเมืองที่ใหญ่ที่สุด มีท่าเรือ และเป็นที่ตั้งของมหาวิทยาลัยแห่งลิเบีย เนื่องจากเป็นเมืองที่มีประวัติยาวนาน จึงมีแหล่งโบราณคดีในเมืองมากมาย มีภูมิอากาศแบบเมดิเตอร์เรเนียน คือ อากาศร้อน ฤดูร้อนแล้ง ฤดูหนาวฝนตก
เฟทัลโฟร์เวย์ (2010)
เฟทัลโฟร์เวย์ (2010) () เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 20 มิถุนายน ค.ศ. 2010 ณ Nassau Veterans Memorial Coliseum เมือง Uniondale, New York โดยแสดงนักมวยปล้ำจาก Raw และ SmackDown
วุฒิศักดิ์ ลาภเจริญทรัพย์
ผู้ช่วยศาสตราจารย์ วุฒิศักดิ์ ลาภเจริญทรัพย์ อธิการบดีมหาวิทยาลัยรามคำแหง กรรมการอิสระ บริษัท บางกอก โพสต์ จำกัด (มหาชน) อดีตรักษาการอธิการบดีมหาวิทยาลัยรามคำแหง ดำรงตำแหน่งผู้ช่วยศาสตราจารย์ประจำคณะรัฐศาสตร์ มหาวิทยาลัยรามคำแหง
ผศ.วุฒิศักดิ์ ลาภเจริญทรัพย์ เกิดเมื่อวันที่ 18 ตุลาคม พ.ศ. 2492 เป็นชาวจังหวัดสุพรรณบุรี จบการศึกษา รัฐศาสตรบัณฑิต (เกียรตินิยม) จุฬาลงกรณ์มหาวิทยาลัย และรัฐศาสตรมหาบัณฑิต มหาวิทยาลัยชิคาโก ประเทศสหรัฐอเมริกา เริ่มรับราชการที่มหาวิทยาลัยรามคำแหง ตั้งแต่ปี 2517 เป็นอาจารย์ตรี ปี พ.ศ. 2529 เป็นผู้ช่วยศาสตราจารย์ ระดับ 6 ปี พ.ศ. 2534 เป็นผู้ช่วยศาสตราจารย์ ระดับ 7 พ.ศ. 2539 เป็นผู้ช่วยศาสตราจารย์ 8 ในปี พ.ศ. 2541-2543 ทำหน้าที่หัวหน้าภาควิชาการปกครอง และในปี 2548-2554 ดำรงตำแหน่งคณบดีคณะรัฐศาสตร์ มหาวิทยาลัยรามคำแหง และได้รับแต่งตั้งให้ปฏิบัติหน้าที่รักษาราชการแทนอธิการบดี โดยสภามหาวิทยาลัยรามคำแหง มีมติแต่งตั้งให้ดำรงตำแหน่งรักษาราชการแทนอธิการบดีมหาวิทยาลัยรามคำแหง ตั้งแต่วันที่ 10 กุมภาพันธ์ 2554 ถึงวันที่ 30 มิถุนายน 2554 และวันที่ 25 ตุลาคม 2554 โปรดเกล้าฯ ให้ดำรงตำแหน่งอธิการบดีมหาวิทยาลัยรามคำแหง ตั้งแต่วันที่ 21 ตุลาคม 2554 โดยดำรงตำแหน่งในวาระแรกจนถึงวันที่ 20 ตุลาคม 2558
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ต่อมา วันที่ 7 มีนาคม พ.ศ. 2559 ได้มีพระบรมราชโองการโปรดเกล้าฯ ให้ดำรงตำแหน่งอธิการบดีมหาวิทยาลัยรามคำแหง อีกสมัย ตั้งแต่วันที่ 3 มีนาคม 2559
เทศบาลตำบลแหลมทอง
เดิมตำบลแหลมทองเป็นกลุ่มหมู่บ้านที่เป็นส่วนหนึ่งของตำบลสารภี อำเภอโชคชัย จังหวัดนครราชสีมา และเมื่อหนองบุนนากได้จัดตั้งขึ้นเป็นกิ่งอำเภอ ตำบลสารภี
จึงแยกเป็นสองเขต การปกครอง โดยเขตการปกครองที่อยู่ใกล้พื้นที่ตำบลไทยเจริญได้ขึ้นกับตำบลไทยเจริญ และส่วนที่อยู่ใกล้ตำบลสารภีก็สังกัดตำบลสารภี 
ภายหลังจากนั้นไม่นานตำบลแหลมทองจึงได้แยกตัวจากตำบลไทยเจริญจัดตั้งเป็นตำบลแหลมทองตามชื่อของหมู่บ้านในตำบล
เทศบาลตำบลแหลมทองได้รับการจัดตั้งจากองค์การบริหารส่วนตำบลแหลมทอง เป็นเทศบาลตำบลเมื่อวันที่ 18 กรกฎาคม 2551 
ตามประกาศกระทรวงมหาไทย ซึ่งเป็นหน่วยบริหารราชการส่วนท้องถิ่นรูปแบบใหม่ ตามพระราชบัญญัติสภาตำบลและเทศบาลตำบล พ.ศ 2542
แก้ไขเพิ่มเติม (ฉบับที่ 3)ซึ่งประกาศในราชกิจจานุเบกษา ลงวันที่ 20 ธ.ค 2542 เทศบาลตำบลแหลมทอง
มีสถานะเป็นนิติบุคคล สามารถทำนิติกรรมสัญญาหรือการก่อหนี้ผูกพันตลอดจนปฏิบัติการอื่นๆ ให้มีผลบังคับตามกฎหมายทุกกรณี เทศบาลตำบลแหลมทองแบ่งการปกครองออกเป็น 10 หมู่บ้าน คือ
ประชาชนในเทศบาลตำบลแหลมทอง จะนับถือศาสนาพุทธ โดยมีศาสนสถาน 4 แห่ง คือในพื้นที่เทศบาลตำบลแหลมทอง มีโรงเรียนในพื้นที่ระดับประถมศึกษา จำนวน 2 โรงเรียน คือ
โปโลน้ำในเอเชียนเกมส์ 1951
โปโลน้ำ ได้รับการบรรจุเข้าไปในการแข่งขันกีฬาเอเชียนเกมส์ 1951 ซึ่งจัดเป็นครั้งแรก ณ กรุงนิวเดลี ประเทศอินเดีย ซึ่งการแข่งขันในกีฬาชนิดนี้มีเพียง 2 ชาติเท่านั้นที่จะแข่งขัน คือ อินเดีย (ประเทศเจ้าภาพ) และ สิงคโปร์
น้ำหล่อสมองไขสันหลัง
น้ำหล่อสมองไขสันหลัง () เป็นสารน้ำชนิดหนึ่งในร่างกาย ใสไม่มีสี หล่ออยู่ในช่องใต้เยื่อหุ้มสมองชั้นกลางและระบบโพรงสมอง ภายนอกและภายในสมองและไขสันหลัง อาจกล่าวได้ว่าเนื้อสมองและไขสันหลัง "ลอย" อยู่ในน้ำหล่อสมองไขสันหลังนี้
แผ่นดินไหวในมณฑลยูนนาน พ.ศ. 2554
แผ่นดินไหวในมณฑลยูนนาน พ.ศ. 2554 เป็นแผ่นดินไหวขนาด 5.4 แมกนิจูดซึ่งเกิดขึ้นเมื่อเวลา 12.58 น. ตามเวลามาตรฐานจีน ของวันที่ 10 มีนาคม พ.ศ. 2554 โดยมีศูนย์กลางแผ่นดินไหวอยู่ในหยิงเจียง มณฑลยูนนาน สาธารณรัฐประชาชนจีน ใกล้กับพรมแดนพม่า มีผู้เสียชีวิตอย่างน้อย 25 คน และอีก 250 คนได้รับบาดเจ็บ โดยมีจำนวนนี้มีอาการสาหัสจำนวน 134 คน สำนักข่าวซินหัวของจีนรายงานว่ามีอาฟเตอร์ช็อกเกิดขึ้นถึงเจ็ดครั้ง โดยมีความรุนแรงสูงสุด 4.7 แมกนิจูดหลังจากแผ่นดินไหวครั้งแรก ซึ่งทำให้ประชาชนกว่า 127,000 คนถูกอพยพไปยังศูนย์อพยพใกล้เคียง ก่อนหน้าแผ่นดินไหวครั้งดังกล่าวนับสองเดือน ได้มีการสั่นสะเทือนเล็กน้อยมากกว่า 1,000 ครั้ง
ศูนย์กลางแผ่นดินไหวอยู่ห่างจากใจกลางอำเภอไปสองกิโลเมตร ซึ่งมีประชากรอาศัยอยู่มากกว่า 270,000 คน และเป็นที่อยู่อาศัยของชนกลุ่มน้อยในจีนหลายชาติพันธุ์ สำนักข่าวของทางการได้รายงานว่ามีบ้านเรือนและอพาร์ตเมนต์อย่างน้อย 1,200 หลังถูกทำลายและอีกราว 17,500 หลังได้รับความเสียหายอย่างหนัก พื้นที่โดยรอบยังได้รับผลกระทบจากการที่กระแสไฟฟ้าถูกตัดขาดซึ่งเกิดจากแผ่นดินไหวหลักและแผ่นดินไหวตามหลายครั้ง จนถึงปัจจุบันยังไม่ทราบความเสียหายในพม่า ถึงแม้ว่าระบบโทรคมนาคมจะกลับมาใช้ได้อีกครั้งหลังจากแผ่นดินไหว
การปลูกถ่ายตับ
การปลูกถ่ายตับ () คือการเปลี่ยนตับที่เป็นโรคด้วยตับที่ปกติ ส่วนใหญ่เป็นการปลูกถ่ายโดยผ่าตัดเอาตับเดิมออกและใส่ตับใหม่ลงแทนที่ในตำแหน่งเดิม ปัจจุบันการปลูกถ่ายตับเป็นวิธีรักษาโรคตับระยะสุดท้ายและตับวายเฉียบพลันที่ได้รับการยอมรับเป็นอย่างดี และยังเป็นการรักษาที่มีค่าใช้จ่ายมากที่สุดชนิดหนึ่งในการแพทย์แผนปัจจุบันอีกด้วย การผ่าตัดเพื่อปลูกถ่ายตับนั้นใช้ทรัพยากรมากและใช้เวลาตั้งแต่ 4-18 ชั่วโมง ขึ้นกับผลการรักษา โดยจำเป็นต้องมีการตัดหลอดเลือด เชื่อมต่อหลอดเลือด เชื่อมเนื้อเยื่อของตับและช่องท้องเป็นจำนวนมาก และจำเป็นต้องมีการคัดเลือกผู้ที่จะรับการปลูกถ่ายเพื่อเปรียบเทียบความเข้ากันได้ของเนื้อเยื่อเป็นอย่างดี
ท่าอากาศยานนานาชาติฟู้บ่าย
ท่าอากาศยานนานาชาติฟู้บ่าย () ตั้งอยู่ทางใต้ของเมืองเว้ เมืองหลวงเก่าของประเทศเวียดนาม
"ไม่มีสายการบินใดให้บริการ"
แผ่นดินไหวใน พ.ศ. 2554
รายการแผ่นดินไหวในปี พ.ศ. 2554 เพื่อให้กระชับจึงรวบรวมเฉพาะแผ่นดินไหวที่มีขนาด 6 แมกนิจูดหรือมากกว่าเท่านั้น นอกเสียว่ามีเหตุผลอื่น วันเวลาใช้มาตรฐานกรีนิช
อาหรับสปริง
อาหรับสปริง (, ) เป็นคลื่นปฏิวัติการเดินขบวน การประท้วงและสงครามซึ่งเกิดขึ้นในโลกอาหรับตั้งแต่วันที่ 18 ธันวาคม 2553
ตราบจนปัจจุบัน ผู้ปกครองถูกโค่นจากอำนาจในตูนิเซีย อียิปต์ ลิเบีย และเยเมน การก่อการกำเริบพลเมืองอุบัติขึ้นในบาห์เรน และซีเรีย การประท้วงใหญ่เกิดขึ้นในอัลจีเรีย อิรัก จอร์แดน คูเวต โมร็อกโก และซูดาน และการประท้วงเล็กเกิดในเลบานอน มอริเตเนีย โอมาน ซาอุดิอาระเบีย จิบูตี และเวสเทิร์นสะฮารา
การประท้วงมีเทคนิคการดื้อแพ่งร่วมกันในการรณรงค์ต่อเนื่องซึ่งเกี่ยวข้องกับการนัดหยุดงาน การเดินขบวน การเดินแถว และการชุมนม เช่นเดียวกับการใช้โซเชียลมีเดียในการจัดระเบียบ สื่อสารและสร้างความตระหนักเมื่อเผชิญกับความพยายามของรัฐในการปราบปรามและตรวจพิจารณาอินเทอร์เน็ต
การเดินขบวนอาหรับสปริงหลายประเทศเผชิญกับการตอบสนองรุนแรงจากทางการ เช่นเดียวกับทหารอาสาสมัครนิยมรัฐบาลและการเดินขบวนโต้ตอบ การโจมตีเหล่านี้ได้รับการสนองจากผู้ประท้วงด้วยความรุนแรงในบางกรณี
MENA
คำว่า MENA ย่อมาจาก "ตะวันออกกลางและแอฟริกาเหนือ" เป็นอักษรย่อซึ่งมักถูกใช้ในการงานเชิงวิชาการและธุรกิจ คำดังกล่าวครอบคลุมอาณาบริเวณกว้างขวาง นับตั้งแต่โมร็อกโกไปจนถึงอิหร่าน รวมไปถึงประเทศตะวันออกกลางและมาเกร็บส่วนใหญ่ คำดังกล่าวเกือบจะมีความหมายเหมือนกันกับคำว่า "มหาตะวันออกกลาง" (แต่บางครั้งคำดังกล่าวถูกใช้โดยรวมปากีสถาน อัฟกานิสถาน หรือทั้งสองประเทศเข้าไปด้วย)
ประชากรของภูมิภาค MENA หากในความหมายที่กินอาณาบริเวณน้อยที่สุด จะมีประมาณ 381 ล้านคน ราว 6% ของประชากรโลกทั้งหมด และในความหมายที่กินอาณาบริเวณมากที่สุด ประชากรจะอยู่ที่ราว 531 ล้านคน
MENA ไม่มีการจำกัดความที่เป็นมาตรฐาน บางองค์การมีการจำกัดความภูมิภาคดังกล่าวโดยประกอบขึ้นจากดินแดนที่แตกต่างกัน รายชื่อประเทศด้านล่างนี้เป็นประเทศที่มักถูกรวมเข้าในภูมิภาคดังกล่าว ซึ่งประกอบด้วย
แต่ในบางครั้งยังอาจรวมไปถึงประเทศและดินแดนตามรายชื่อด้านล่างนี้ในความหมายอย่างกว้าง
ภูมิภาค MENA มีปริมาณปิโตรเลียมและก๊าซธรรมชาติสำรองอยู่มาก ทำให้เป็นแหล่งเสถียรภาพทางเศรษฐกิจที่สำคัญของโลก ตามข้อมูลของวารสารน้ำมันและก๊าซ (1 มกราคม พ.ศ. 2552) ภูมิภาค MENA มีปริมาณน้ำมันสำรองของโลกอยู่กว่า 60% (810,980 ล้านบาร์เรล) และมีปริมาณก๊าซธรรมชาติสำรองอยู่กว่า 45% (2,868,866 ล้านลูกบาศก์ฟุต)
จนถึง พ.ศ. 2554 ประเทศ OPEC 8 จาก 12 ประเทศอยู่ในภูมิภาค MENA
สถาบันการเรียนรู้เพื่อปวงชน
สถาบันการเรียนรู้เพื่อปวงชน () เป็นสถาบันอุดมศึกษาเอกชนในประเทศไทย มีสำนักงานสถาบันตั้งอยู่ที่ 13/2 หมู่ 1 ตำบลบางคนที อำเภอบางคนที จังหวัดสมุทรสงคราม ได้รับอนุญาตจากกระทรวงศึกษาธิการเมื่อวันที่ 31 สิงหาคม พ.ศ. 2553 เปิดสอนในระดับปริญญาตรี และระดับปริญญาโท ปัจจุบันสถาบันได้เปิดศูนย์การเรียนรู้เพื่อปวงชนในทุกภาคกว่า 30 จังหวัด มีนักศึกษาประมาณ 6,000 คน
สถาบันการเรียนรู้เพื่อปวงชน เริ่มต้นดำเนินการจากการที่มูลนิธิสถาบันส่งเสริมวิสาหกิจชุมชน ได้พัฒนาหลักสูตรสหวิทยาการเพื่อการพัฒนาท้องถิ่น ภายใต้ชื่อ "โครงการมหาวิทยาลัยชีวิต" และจัดการเรียนการสอนร่วมกับมหาวิทยาลัยรามคำแหง และมหาวิทยาลัยราชภัฏหลายแห่ง จนกระทั่งได้จัดตั้งสถาบันอุดมศึกษาเปิดดำเนินการเอง ในปี พ.ศ. 2553
ตราสัญลักษณ์ประจำสถาบันฯ คือ รูปคนหันหน้าเข้าหากัน หมายถึง ความสมานฉันท์ ความเป็นชุมชน ประชาสังคม ความร่วมมือ ตั้งแต่ระดับครอบครัวถึงระดับชาติ เพื่อให้เกิดชุมชนและสังคมเรียนรู้ และ รูปวงกลมรอบคน หมายถึง ความเป็นหนึ่ง เอกภาพ การบูรณาการวิชาความรู้
กล้วยเทพนม หมายถึง เอกภาพ ความอ่อนน้อมถ่อมตน ความเรียบง่าย และคุณประโยชน์สูงยิ่ง เนื่องจากกล้วยเป็นพืชที่มีความสัมพันธ์กับวิถีชีวิตของมนุษย์เป็นอย่างมาก
สีประจำสถาบันฯ คือ สีเขียวอมฟ้า แสดงถึงการผสมผสานกลมกลืนระหว่างสีเขียว สื่อถึงชีวิต และสีฟ้า สื่อถึง จักรวาล
คณะกรรมการสภาสถาบันการเรียนรู้เพื่อปวงชน
สถาบันการเรียนรู้เพื่อปวงชน เปิดทำการเรียนการสอน โดยเปิดเป็นศูนย์การเรียนรู้เพื่อปวงชน (ศรป.) ในจังหวัดต่างๆ จำนวน 23 แห่ง ได้แก่
สถาบันการเรียนรู้เพื่อปวงชน เปิดทำการสอนในระดับปริญญาตรี และระดับปริญญาโท รวม 5 สาขาวิชา คือ
ลัทธิทรูแมน
ลัทธิทรูแมน () เป็นนโยบายซึ่งเสนอโดยประธานาธิบดีสหรัฐอเมริกา แฮร์รี เอส. ทรูแมน เมื่อวันที่ 12 มีนาคม ค.ศ. 1947 โดยกล่าวว่า สหรัฐจะสนับสนุนกรีซและตุรกี โดยให้ความช่วยเหลือทางเศรษฐกิจและการทหาร เพื่อป้องกันมิให้ประเทศทั้งสองตกอยู่ภายใต้อิทธิพลของโซเวียต
ทรูแมนกล่าวว่าทฤษฎีดังกล่าวจะเป็น "นโยบายของสหรัฐอเมริกาเพื่อสนับสนุนอิสรชนผู้ซึ่งกำลังต่อต้านความพยายามปราบปรามโดยชนกลุ่มน้อยติดอาวุธหรือโดยแรงกดดันจากภายนอก" ทรูแมนให้เหตุผลว่า เนื่องจาก "ระบอบเผด็จการเบ็ดเสร็จ" เหล่านี้บีบบังคับ "อิสรชน" พวกเขาจึงเป็นสัญลักษณ์ของภัยคุกคามต่อสันติภาพสากลและความมั่นคงของสหรัฐอเมริกา ทรูแทนออกแถลงการณ์ดังกล่าวท่ามกลางวิกฤตการณ์สงครามกลางเมืองกรีซ (1946-49) เขาโต้แย้งว่าหากกรีซและตุรกีไม่ได้รับความช่วยเหลือที่ต้องการโดยด่วนแล้ว ทั้งสองประเทศอาจตกอยู่ภายใต้ระบอบคอมมิวนิสต์อย่างแก้คืนไม่ได้และจะสร้างผลกระทบร้ายแรงตลอดภูมิภาค
แต่เดิม สหราชอาณาจักรเคยให้การสนับสนุนกรีซมาก่อน แต่ตอนนี้อังกฤษกลับตกอยู่ในสถานะแทบล้มละลายและถูกบังคับให้ลดการให้ความช่วยเหลือลงอย่างมาก ในเดือนกุมภาพันธ์ ค.ศ. 1947 สหราชอาณาจักรร้องขออย่างเป็นทางการต่อสหรัฐอเมริกาเพื่อแทนที่ตนในบทบาทการสนับสนุนรัฐบาลกรีซ
นโยบายดังกล่าวได้รับการสนับสนุนจากพรรครีพับลิกันซึ่งมีเสียงข้างมากในรัฐสภาสหรัฐอเมริกา และส่งเงินจำนวน 400 ล้านดอลล่าร์สหรัฐไปยังภูมิภาคดังกล่าว แต่มิได้ส่งกำลังทหารใด ๆ ไป ผลกระทบจากนโยบายดังกล่าวทำให้ภัยคุกคามคอมมิวนิสต์หมดลงไป และใน ค.ศ. 1952 ทั้งสองประเทศเข้าร่วมกับนาโต พันธมิตรทางการทหารซึ่งรับประกันการคุ้มครองทั้งสองประเทศ
ลัทธิดังกล่าวต่อมาแพร่หลายอย่างไม่เป็นทางการจนกลายมาเป็นรากฐานของนโยบายสหรัฐอเมริกาในสงครามเย็น ตลอดทวีปยุโรปและทั่วโลก โดยเปลี่ยนแปลงนโยบายต่างประเทศที่มีต่อสหภาพโซเวียตจากยุคแห่งการผ่อนคลายความตึงเครียด ไปเป็นนโยบายการจำกัดการขยายตัวของโซเวียต นักประวัติศาสตร์มักถือว่าการประกาศลัทธิทรูแมนเป็นจุดเริ่มต้นของสงครามเย็น
สโมสรฟุตบอลชัลเคอ 04
สโมสรฟุตบอลชาลเก 04 () อยู่ที่เมืองเก็ลเซินเคียร์เชิน รัฐนอร์ทไรน์-เว็สท์ฟาเลิน ประเทศเยอรมนี เป็นคู่ปรับของสโมสรฟุตบอลดอร์ทมุนท์ ก่อตั้งเมื่อปี 1904 ปัจจุบันอยู่ในบุนเดสลีกา
ภูวรินทร์ คีแนน
ภูวรินทร์ คีแนน (ชื่อเดิม: มัฑณาวี; ชื่อเล่น: ซี; เกิด: 27 ตุลาคม พ.ศ. 2531) เป็นนักร้องชาวไทยที่รู้จักในฐานะ "สาวหล่อ" และเป็นเจ้าของผลงานเพลงที่มีชื่อ "ง่าย ๆ แต่เหงา" สังกัดอาร์เอส
ภูวรินทร์ เป็นลูกครึ่งอังกฤษ-อินโดนีเซีย เป็นบุตรสาวคนเล็กในสามคนของบิดาชาวอังกฤษ กับมารดาชาวอินโดนีเซียชื่อ ซรี่ หรือ ศรี คีแนน มารดาทำร้านเบเกอรีและกาแฟในจังหวัดภูเก็ต เธอมีพี่สาวสองคน ชื่อ ลิซ่า และแคทรีน
ภูวรินทร์ศึกษาจากคณะมนุษยศาสตร์ เอกการสื่อสารมวลชน มหาวิทยาลัยรามคำแหง
วันที่ 28 พฤษภาคม พ.ศ. 2555 ได้มีการรายงานข่าวถึงอุบัติเหตุหลังจากที่เธอได้ข้ามถนน และถูกรถกระบะชน เธอก็ได้รับการเข้ารักษาตัวที่ห้องไอซียู ภายหลังได้พ้นภาวะขีดอันตรายแล้ว และจะรับการพักรักษาตัวเพื่อดูอาการอีกประมาณ 2 วัน ซึ่งวันที่มัฑณาวีได้รับอุบัติเหตุนี้เป็นวันที่เธอจะเดินทางไปร่วมงานวันเกิดย้อนหลังของ พิชญ์นาฏ สาขากร ซึ่งเป็นเพื่อนนักแสดงหญิง โดยพิชญ์นาฏทราบข่าวว่ามัฑณาวีจะมาร่วมวันเกิดตน และได้รับอุบัติเหตุ เธอจึงรีบเดินทางเข้าเยี่ยมอาการ นอกจากนี้ มีเพื่อนในวงการบันเทิงทยอยเข้าเยี่ยมเช่นกัน และออกจากโรงพยาบาลพักรักษาตัวที่นั่น 17 วัน
หลังจากเหตุการณ์ดังกล่าว เธอจึงได้เปลี่ยนชื่อจริงจาก "มัฑณาวี" ไปเป็น "ภูวรินทร์" แปลว่า "ผู้เป็นใหญ่ในแผ่นดิน" โดยให้เหตุผลว่าชื่อเดิมนั้นประสบอุบัติเหตุบ่อย
ฟาบีโอ กาเปลโล
ฟาบีโอ กาเปลโล () เกิดเมื่อวันที่ 18 มิถุนายน ค.ศ. 1946 เป็นอดีตนักฟุตบอลชาวอิตาลี เป็นอดีตผู้จัดการทีมทีมชาติอังกฤษ โดยทำหน้าที่มาตั้งแต่เดือนมิถุนายน ค.ศ. 2008
กาเปลโล มีชื่อเสียงจากการนำทีมเป็นผู้ชนะในลีกประเทศ ในทุกสโมสรที่เขาเป็นผู้จัดการทีม ใน 5 ฤดูกาลแรกในฐานะผู้จัดการทีม เขานำเอซี มิลาน ชนะในเซเรียอา ทีมที่เขานำทีมชนะในฐานะนักฟุตบอล ในยูฟ่าแชมเปียนส์ลีกฤดูกาล 1993–94 เขายังเป็นผู้จัดการรีล มาดริด 1 ปี ซึ่งทำให้ทีมชนะการแข่งขันในลาลีกา และในปี 2001 เขานำโรมา ชนะการแข่งขันครั้งแรกในรอบ 18 ปี และยังนำยูเวนตุสชนะการแข่งขัน 2 ครั้ง และในปี 2006 เขากลับมายังรีล มาดริด ซึ่งก็ทำให้ทีมชนะเลิศในลาลีกา โดยรวมแล้ว กาเปลโลนำทีมชนะการแข่งขันใหญ่ 7 ครั้ง ใน 16 ฤดูกาลที่เป็นผู้จัดการทีม
กาเปลโล ได้รับการแต่งตั้งให้เป็นผู้จัดการทีมชาติอังกฤษตั้งแต่กลางปี 2008 แต่มาถึงต้นปี 2012 ก็ได้ลาออก เนื่องจากมีความไม่พอที่ทางสมาคมฟุตบอลอังกฤษ (FA) ได้มีมติปลด จอห์น เทอร์รี่ กองหลังและกัปตันทีมเชลซีออกจากตำแหน่งกัปตันทีมชาติ เนื่องจากไปแสดงการเหยียดสีผิว แอนทอน เฟอร์ดินานด์ กองหลังของทีมควีนปาร์ก เรนเจอร์ส ซึ่งก็ได้ไม่ทราบว่าเทอร์รี่ได้กระทำจริงหรือไม่
จอห์น โอเช
จอห์น แฟรนซิส โอเช (, ) หรือ ชาน โอ เช () เกิดเมื่อวันที่ 30 เมษายน ค.ศ. 1981 เป็นนักฟุตบอลชาวไอริช ปัจจุบันเล่นให้กับเรดิง และฟุตบอลทีมชาติสาธารณรัฐไอร์แลนด์
เขาเกิดที่วอเตอร์ฟอร์ด จากนั้นย้ายมาอยู่ที่เมืองแมนเชสเตอร์ เมื่อเขาอายุ 17 ปี เขาถือเป็นนักฟุตบอลผู้เล่นได้หลายตำแหน่งมากที่สุดในพรีเมียร์ลีก เขาเล่นในทุกตำแหน่งใหักับสโมสรฟุตบอลแมนเชสเตอร์ยูไนเต็ด แม้กระทั่งเป็นผู้รักษาประตูฉุกเฉินในระยะสั้น ๆ ในนัดแข่งกับสโมสรฟุตบอลทอตนัมฮอตสเปอร์
สถาบันรัชต์ภาคย์
สถาบันรัชต์ภาคย์ เป็นสถาบันอุดมศึกษาเอกชนในประเทศไทย ก่อตั้งขึ้นเมื่อปี พ.ศ. 2536 โดยมีชื่อว่า "วิทยาลัยรัชต์ภาคย์ ต่อมาเมื่อวันที่ 12 พฤษภาคม พ.ศ. 2553 จึงได้เปลี่ยนประเภทเป็น สถาบัน และใช้ชื่อว่า สถาบันรัชต์ภาคย์
สถาบันรัชต์ภาคย์ เปิดสอนในระดับปริญญาตรี และปริญญาโท จำนวน 4 คณะวิชา ได้เก่
นอกจากนั้นแล้วสถาบันรัชต์ภาคย์ ได้มีการเปิดสอนในระบบทางไกลและตลอดชีวิต ใน 3 สาขาวิชา คือ การจัดการทั่วไป การบัญชี การตลาด โดยใช้วิธีการเรียนการสอนผ่านอินเทอร์เน็ต และสื่อเสริมอื่นๆ สถาบันรัชต์ภาคย์ ได้รับอนุมัติจากสภาสถาบัน ให้เปิดศูนย์การศึกษานอกสถานที่ตั้ง จังหวัดนครศรีธรรมราช จังหวัดยะลา จังหวัดนราธิวาส และจังหวัดลพบุรี
หรรษา กุศลมโนมัย
หรรษา กุศลมโนมัย นามสกุลเดิมก่อนสมรส จึงวิวัฒนวงศ์ หรือ นิวเคลียร์ หรรษา เป็น นักร้อง นักแสดงชาวไทย เกิดเมื่อวันที่ 19 ธันวาคม พ.ศ. 2532 อดีต นักร้อง วง จี-ทเวนตี้ เป็นน้องสาวของ อุ้ม ลักขณา วัธนวงส์ศิริ และมีน้องชายอีกคนชื่อ น้องจูเนียร์ ณัฐวัตร จึงวิวัฒนวงศ์ ปัจจุบันเป็นนักแสดงอิสระ
เมื่อปี พ.ศ. 2553 เธอเริ่มคบหาดูใจกับ วิเชียร กุศลมโนมัย หรือ ดีเจเพชรจ้า เป็นระยะเวลายาวนาน 6 ปี ปัจจุบันหรรษาและวิเชียรสมรสกันแล้ว งานหมั้น วันที่ 19 มกราคม พ.ศ. 2560 พิธีหมั้นตามประเพณีจีน โดยมีครอบครัว และเพื่อนสนิท มาร่วมเป็นสักขีพยานความรักในครั้งนี้ และงานฉลองมงคลสมรสวันที่ 28 มกราคม พ.ศ. 2560 จัดที่โรงแรมแชงกรีล่า ทั้งคู่มีบุตรชายด้วยกัน 1 คน ชื่อ ไทก้า มหาสมุทร กุศลมโนมัย คลอดเมื่อวันที่ 26 ตุลาคม พ.ศ 2561 เวลา 16:31 น. ด้วยการผ่าคลอด
แคทลียา อินทะชัย
แคทลียา อินทะชัย หรือแคท อดีตนักร้องวงจี-ทเวนตี้และนักแสดงชาวไทย
แคทลียา อินทะชัย หรือแคท เกิดเมื่อวันที่ 27 กรกฎาคม พ.ศ. 2531 ราศีกรกฎ สถานที่เกิดจังหวัดเชียงใหม่ประเทศไทย จบการศึกษาจากคณะมนุษยศาสตร์ สาขาวิชาการท่องเที่ยวและการโรงแรม มหาวิทยาลัยเชียงใหม่
แคทลียา อินทะชัย หรือแคทจี-ทเวนตี้ (G-TWENTY) เข้าวงการบันเทิงจากประกวดเวที Gossip Contest ในปี 2548 ซึ่งได้รับรางวัลรองอันดับ 2 จากนั้นได้รับบท "สอง" จากภาพยนตร์เรื่อง เดอะ กิ๊ก(พ.ศ. 2549), เดอะกิ๊ก 2(พ.ศ. 2550) และบท "จอย" จากภาพยนตร์เรื่อง The Mansion ห้องสะกดวิญญาณ(พ.ศ. 2549), เพื่อนกันเฉพาะวันพระ(พ.ศ. 2551) ของบริษัท โมโนเอ็นเตอร์เทนเมนท์จำกัด
จนทำให้ทางโมโนมิวสิก ค่ายเพลงในเครือบริษัท โมโนเอ็นเตอร์เทนเมนท์ จำกัด ชักชวนให้เป็นหนึ่งใน 5 สาวของวงกรุ๊ป ซึ่งประกอบด้วย (มิลค์กี้)ธญา ศุภกิจจารัก, (ม๊อก)ณัฐนันท์ จันทรเวช, (นิวเคลียร์)หรรษา จึงวิวัฒนวงศ์, (ทิชา)พชรวรรณ วาดรักชิต ในนามของ จี-ทเวนตี้ (G-TWENTY) ซึ่งปล่อยซิงเกิลแรกในชื่อ Don't Worry (พ.ศ. 2552) ซึงถ่ายทำกันขึ้นที่ประเทศเกาหลี ซึงทำให้ จี-ทเวนตี้ ซิงเกิลตามมาในรูปแบบภาษาไทยและภาษาเกาหลี ได้แก่ คนละมุมโลก(พ.ศ. 2553), Bye Bye Boy Feat. Ko Heejong (พ.ศ. 2553) และซิงเกิลพิเศษกับทางโมโนมิวสิก ในชื่อว่า เพิ่งรู้ว่า รักรักรัก(พ.ศ. 2553) และยังมีผลงานด้านถ่ายแบบคู่กับหนุ่มลูกครึ่งไทย-เวลส์อย่างมิก้า ชูนวลศรี ซึ่งเป็นนักฟุตบอลทีมชาติไทย[รวมถึงผลงานกับนิตยสาร candy, Bangkok Post Student Weekly, Mix Magazine เป็นต้น
แคทลียาและวงจี-ทเวนตี้ มีผลงานด้านพิธีกรตามมาทางช่อง ซ่าส์เน็ตเวิร์ค (ZAA Network Channel) รายการ มันส์สด และสตาร์บราซ่า และเป็นแอมบาสเตอร์วิสข่าวทางช่อง 5 จนมีซิงเกิล Magic hour(พ.ศ. 2554), เรื่องเข้าใจผิด(พ.ศ. 2555)
ปัจจุบันแคทลียา ได้ออกจากการเป็นสมาชิกวงเกิร์ลกรุ๊ปจี-ทเวนตี้ หลังจากเกิดการเปลี่ยนแปลงภายในวง เจ้าตัวก็ได้วางมือจากไมค์และผันตัวเองมาเป็นนางฟ้าบนเครื่องบินอย่างเต็มตัวกับการเป็นพนักงานต้อนรับบนเครื่องบิน (Air Hostess) ของสายการบินบางกอกแอร์เวย์ (Bangkok Airways)
ณัฐนันท์ จันทรเวช
ณัฐนันท์ จันทรเวช เกิดเมื่อวันที่ 16 มกราคม พ.ศ. 2532 มีส่วนสูง 170 เซนติเมตร มีน้ำหนัก 46 กิโลกรัม เป็นสมาชิกวงจี-ทเวนตี้
อิวานูมะ
อิวานูมะ () เป็นเมืองในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 60.71 ตารางกิโลเมตร ในปี พ.ศ. 2553 มีจำนวนประชากรประมาณ 44,379 คน
อิชิโนมากิ
อิชิโนมากิ () เป็นเมืองในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 555.35 ตารางกิโลเมตร ในปี พ.ศ. 2553 มีจำนวนประชากรประมาณ 164,294 คน
อิชิโนะมะกิได้รับความเสียหายจากเหตุการแผ่นดินไหวและสึนามิในเซ็นได พ.ศ. 2554 เมื่อวันที่ 11 มีนาคม พ.ศ. 2554
รายชื่อเพย์-เพอร์-วิวของทีเอ็นเอ
รายชื่อรายการเพย์-เพอร์-วิวของทีเอ็นเอง (อังกฤษ: List of TNA pay-per-view events) หรือเป็นที่รู้จักในชื่อ ศึกใหญ่ เป็นรายชื่อรายการเพย์-เพอร์-วิวที่จัดโดยทีเอ็นเอ (TNA) ในแต่ละเดือนทีเอ็นเอจะจัดรายการดังกล่าว 1 ต่อเดือน โดยแต่ละครั้งจะมีระยะเวลา 3 ชั่วโมงและมีการแข่งขันมวยปล้ำประมาณ 7 - 8 คู่
รายชื่อดังกล่าวเป็นรายการเพย์-เพอร์-วิวที่ยังคงฉายอยู่ในปัจจุบัน กำหนดโดยทีเอ็นเอ
ณิรัฐกานต์ ศรีลาภ
นางสาวณิรัฐกานต์ ศรีลาภ (ชื่อเล่น: บ็อบบี้) อดีตสมาชิกสภาผู้แทนราษฎร จังหวัดยโสธร พรรคประชาธิปัตย์ ซึ่งเป็นหนึ่งในห้า ส.ส.ประชาธิปัตย์ในเขตภาคตะวันออกเฉียงเหนือ ในการเลือกตั้ง พ.ศ. 2550
ณิรัฐกานต์ ศรีลาภ เกิดเมื่อวันที่ 30 พฤศจิกายน พ.ศ. 2519 เป็นบุตรสาวของนายรัชชัย ศรีลาภ อดีตสมาชิกสภาผู้แทนราษฎร จังหวัดยโสธร พรรคประชาธิปัตย์ กับนางทองใบ ศรีลาภ สำเร็จการศึกษาระดับปริญญาตรี สาขาการจัดการ จากมหาวิทยาลัยเกริก
ณิรัฐกานต์ ศรีลาภ เริ่มทำงานการเมืองโดยการเป็นนักการเมืองท้องถิ่น เป็นสมาชิกสภาองค์การบริหารส่วนจังหวัดยโสธร (ส.อบจ.) ต่อมาในการเลือกตั้ง พ.ศ. 2550 จึงได้เข้าสู่งานการเมืองระดับชาติ ได้รับการเลือกตั้งเป็นสมาชิกสภาผู้แทนราษฎร จังหวัดยโสธร เขตเลือกตั้งที่ 1 ในนามพรรคประชาธิปัตย์ ซึ่งเป็นหนึ่งในห้า ส.ส.ของพรรประชาธิปัตย์ที่ชนะการเลือกตั้งในเขตภาคตะวันออกเฉียงเหนือ (อภิวัฒน์ เงินหมื่น วุฒิพงษ์ นามบุตร ศุภชัย ศรีหล้า อิสสระ สมชัย และณิรัฐกานต์ ศรีลาภ)
จอช แมทิวส์
โจชัว เอ ลอมเบร์เยอร์ (Joshua A. Lomberger) หรือ จอช แมทิวส์ (Josh Mathews) เกิด 25 พฤศจิกายน ค.ศ. 1980 ผู้บรรยาย, ผู้สัมภาษณ์ และนักมวยปล้ำอาชีพชาวอเมริกัน เป็นโฆษกของWWEและลาออกในปี 2014 ก่อนจะย้ายมาทำงานกับGFW
พงศ์เวช เวชชาชีวะ
นายพงศ์เวช เวชชาชีวะ สมาชิกสภาผู้แทนราษฎร จังหวัดจันทบุรี พรรคประชาธิปัตย์ และเป็นลูกพี่ลูกน้องกับนายอภิสิทธิ์ เวชชาชีวะ นายกรัฐมนตรีคนที่ 27 ของประเทศไทย และหัวหน้าพรรคประชาธิปัตย์
พงศ์เวช เวชชาชีวะ เกิดเมื่อวันที่ 12 พฤศจิกายน พ.ศ. 2509 ที่จังหวัดจันทบุรี เป็นบุตรของนายประภัทรพงศ์ เวชชาชีวะ อดีตรัฐมนตรีช่วยว่าการกระทรวงการคลัง ในรัฐบาลหม่อมราชวงศ์คึกฤทธิ์ ปราโมช กับนางไพเราะ เวชชาชีวะ สำเร็จการศึกษาวิทยาศาสตรบัณฑิต สาขาวิชาการเกษตร จากมหาวิทยาลัยราชภัฏรำไพพรรณี และปริญญาโท รัฐประศาสนศาสตรมหาบัณฑิต สาขานโยบายสาธารณะ จากมหาวิทยาลัยบูรพา ชีวิตส่วนตัวสมรสกับนางวิสสุตา เวชชาชีวะ
พงศ์เวช เวชชาชีวะ เริ่มทำงานการเมืองโดยการเป็นสมาชิกสภาจังหวัด (ส.จ.) ตั้งแต่ปี พ.ศ. 2538 ต่อมาในปี พ.ศ. 2544 จึงได้เข้าสู่งานการเมืองระดับชาติ ได้รับเลือกตั้งเป็นสมาชิกสภาผู้แทนราษฎร จังหวัดจันทบุรี ในนามพรรคไทยรักไทย ต่อมาในปี พ.ศ. 2550 จึงย้ายมาสังกัดพรรคประชาธิปัตย์ และได้รับเลือกตั้งอีก 2 สมัย
ต่อมาศาลฎีกาแผนกคดีอาญาของผู้ดำรงตำแหน่งทางการเมือง พิพากษาในคดีแจ้งทรัพย์สินเป็นเท็จให้ลงโทษจำคุก 3 เดือน ปรับ 12,000 บาท โทษจำคุกให้รอลงอาญา 1 ปี และห้ามเขาดำรงตำแหน่งทางการเมืองหรือดำรงตำแหน่งใดในพรรคการเมืองเป็นเวลาห้าปี นับแต่วันที่ 8 ธันวาคม 2556
โรงไฟฟ้านิวเคลียร์ฟูกูชิมะแห่งที่หนึ่ง
โรงไฟฟ้านิวเคลียร์ฟูกูชิมะแห่งที่หนึ่ง () เป็นโรงไฟฟ้านิวเคลียร์ซึ่งตั้งอยู่ในตำบลโอกูมะ อำเภอฟูตาบะ จังหวัดฟูกูชิมะ ประเทศญี่ปุ่น โดยมีเครื่องปฏิกรณ์สำหรับผลิตไฟฟ้าหกหน่วย รวมกำลัง 4.7 กิกะวัตต์ โรงไฟฟ้าแห่งนี้เป็นหนึ่งใน 15 โรงไฟฟ้านิวเคลียร์ขนาดใหญ่ที่สุดในโลก และเป็นโรงไฟฟ้านิวเคลียร์แห่งแรกซึ่งได้รับการก่อสร้างและบริหารจัดการทั้งหมดโดยบริษัทพลังงานไฟฟ้าโตเกียว (TEPCO)
เมื่อเดือนมีนาคม พ.ศ. 2554 จากเหตุแผ่นดินไหวและคลื่นสึนามิถล่มเซ็นได รัฐบาลญี่ปุ่นได้ประกาศ "ภาวะฉุกเฉินพลังงานนิวเคลียร์" และอพยพผู้อยู่อาศัยในรัศมี 20 กิโลเมตรออกจากพื้นที่ เจ้าหน้าที่คณะกรรมการความปลอดภัยนิวเคลียร์ของญี่ปุ่นออกมาระบุว่าทางการกังวลว่าอาจมีความเป็นไปได้ที่แท่งเชื้อเพลิงในเครื่องปฏิกรณ์นิวเคลียร์อาจหลอมละลาย
เครื่องปฏิกรณ์หน่วยที่ 1 2 และ 6 ผลิตโดยเจเนอรัลอิเล็กทริก หน่วยที่ 3 และ 5 ผลิตโดยโตชิบา และหน่วยที่ 4 ผลิตโดยฮิตาชิ เครื่องปฏิกรณ์ทั้งหกหน่วยออกแบบโดย General Electric เครื่องปฏิกรณ์ของ General Electric ออกแบบสถาปัตยกรรมโดย Ebasco และการก่อสร้างทั้งหมดดำเนินการโดย Kajima. ตั้งแต่เดือนกันยายน พ.ศ. 2553 เครื่องปฏิกรณ์หน่วยที่สามได้เปลี่ยนมาใช้เชื้อเพลิง mixed-oxide (MOX) แทนที่ low enriched uranium (LEU) ที่เคยใช้อยู่เดิมในเครื่องปฏิกรณ์ทั้งหมดในโรงไฟฟ้าแห่งนี้ เครื่องปฏิกรณ์หน่วยที่ 1–5 เป็นแบบ Mark I type (light bulb torus) containment structures ส่วนหน่วยที่ 6 เป็นแบบ Mark II type (over/under) containment structure
เครื่องปฏิกรณ์หน่วยที่ 1 เป็นเครื่อง boiling water reactor (BWR-3) ขนาด 460 เมกะวัตต์ สร้างในเดือนกรกฎาคม พ.ศ. 2510 และเริ่มใช้งานผลิตไฟฟ้าเชิงพาณิชย์ในเดือนมีนาคม พ.ศ. 2514 และเดิมมีกำหนดปิดในต้นปี พ.ศ. 2554 ในเดือนกุมภาพันธ์ พ.ศ. 2554 หน่วยงานกำกับดูแลโรงไฟฟ้าของรัฐบาลญี่ปุ่นได้อนุญาตให้ขยายเวลาการใช้งานเครื่องปฏิกรณ์หน่วยนี้ออกไปอีก 10 ปี
เมื่อวันที่ 11 มีนาคม พ.ศ. 2554 เกิดแผ่นดินไหวซึ่งวัดความรุนแรงได้ 9.0 แมกนิจูด เมื่อเวลาราว 14.46 น. ตามเวลามาตรฐานญี่ปุ่น นอกชายฝั่งตะวันออกเฉียงเหนือของญี่ปุ่น เครื่องปฏิกรณ์ที่ 4, 5 และ 6 ถูกปิดตัวลงก่อนหน้าที่จะเกิดแผ่นดินไหวเพื่อการบำรุงรักษาตามกำหนด ส่วนเครื่องปฏิกรณ์ที่เหลือถูกปิดลงอัตโนมัติหลังจากเกิดแผ่นดินไหว แต่คลื่นสึนามิที่เกิดขึ้นตามมาได้เข้าท่วมโรงไฟฟ้า ทำให้เครื่องกำเนิดไฟฟ้าฉุกเฉินซึ่งใช้สำหรับทำงานปั๊มทำความเย็นและควบคุมเตาปฏิกรณ์ ความเสียหายจากอุทกภัยและแผ่นดินไหวทำให้ความช่วยเหลือจากที่อื่นไม่สามารถเข้ามาถึงได้ อีกหลายวันต่อมามีหลักฐานว่าแกนปฏิกรณ์บางส่วนหลอมละลายในเครื่องปฏิกรณ์ที่ 1, 2 และ 3 การระเบิดของไฮโดรเจนทำลายวัสดุใช้หุ้มส่วนบนของอาคารซึ่งเป็นที่ตั้งของเครื่องปฏิกรณ์ที่ 1 และ 3 แรงระเบิดได้ทำลายอาคารคลุมเตาปฏิกรณ์ที่ 2 และเกิดเพลิงไหม้อย่างรุนแรงที่เครื่องปฏิกรณ์ที่ 4
เอเอฟซีแชมเปียนส์ลีก 2553
เอเอฟซีแชมเปียนส์ลีก 2553 เป็นการแข่งขันเอเอฟซีแชมเปียนส์ลีกครั้งที่ 29 นัดชิงชนะเลิศจัดขึ้นวันที่ 13 พฤศจิกายน 2553 ณ สนามโอลิมปิกกรุงโตเกียว สโมสรที่ครองตำแหน่งชนะเลิศคือ ซองนัม อิลฮวา นับเป็นการชนะเลิศครั้งที่ 2 ในรายการนี้ และทำให้ได้สิทธิไปแข่งขันในรายการ ฟีฟ่าคลับเวิลด์คัพ 2553
จำนวนครั้งที่เข้าแข่งขันจะนับเฉพาะรอบแบ่งกลุ่ม 32 ทีมสุดท้ายเท่านั้น และเริ่มนับตั้งแต่ฤดูกาล 2545-46 เป็นต้นมา
อุตสึโนมิยะ
อุตสึโนมิยะ () เป็นเมืองหลักและเมืองที่มีประชากรมากที่สุดของจังหวัดโทจิงิ ประเทศญี่ปุ่น มีขนาดพื้นที่ทั้งสิ้น 416.84 ตารางกิโลเมตร ในปี พ.ศ. 2553 คาดว่ามีจำนวนประชากรประมาณ 510,416 คน
อุตสึโนมิยะตั้งอยู่ทางทิศเหนือของกรุงโตเกียวประมาณ 100 กิโลเมตร สามารถเดินทางทางรถยนต์มาทางทางด่วนโทโฮกุ หรือทางรถไฟที่สถานีอุตสึโนมิยะ โดยโทโฮกุชิงกันเซ็ง หรือเดินทางจากท่าอากาศยานนานาชาตินาริตะโดยรถประจำทาง ใช้เวลาประมาณ 3 ชั่วโมง
นักท่องเที่ยวส่วนมากนิยมเดินทางมาที่อุตสึโนมิยะเพื่อผ่านไปยังเมืองประวัติศาสตร์นิกโก ซึ่งตั้งอยู่ทางทิศตะวันตกเฉียงเหนือ 25 ประมาณกิโลเมตร อาหารที่ขึ้นชื่อของเมืองคือเกี๊ยวซ่า โดยมีร้านจำหน่ายเกี๊ยวซ่ามากกว่าสองพันร้านในเมืองอุตสึโนมิยะ
รายชื่อผู้ได้รับรางวัลการพากย์เสียงยอดเยี่ยม รางวัลภาพยนตร์ไทย
รายชื่อผู้ได้รับรางวัลการพากย์เสียงยอดเยี่ยม การประกวดภาพยนตร์ไทย
ไม่มีข้อมูล
รางวัลนี้ริเริ่มกลับมามอบตั้งแต่การประกวดประจำปี 2525 โดยแยกเป็นประเภทนักพากย์ชาย-หญิง
รางวัลนี้ได้ยกเลิกไป ไม่มีการมอบรางวัลนี้ตั้งแต่การประกวดครั้งที่ 23 ประจำปี 2534 เป็นต้นไป
ไม่มีการมอบรางวัลนี้
ไม่มีการมอบรางวัลนี้
โรงเรียนปลายพระยาวิทยาคม
โรงเรียนปลายพระยาวิทยาคม เป็นสถานศึกษาขนาดกลางตั้งอยู่เลขที่ 4 ถนนอ่าวลึก - พระแสง ตำบลปลายพระยา อำเภอปลายพระยา จังหวัดกระบี่ โดยคนทั่วไปส่วนใหญ่มักเรียกว่า "โรงเรียนมอ หรือ โรงเรียนปลายยา" ก่อตั้งขึ้นเมื่อเดือนมิถุนายน พุทธศักราช 2519 (วันที่ไม่ปรากฏชัด) โดยนายวิสูตร ขนอม ตำแหน่งอาจารย์ 1 โรงเรียนอ่าวลึกประชาสรรค์ มาดำรงตำแหน่งเป็นครูใหญ่อยู่ในขณะนั้น โดยได้รับงบประมาณการก่อสร้างอาคารเรียนแบบถาวร แบบ 216 ก 6 ห้องเรียน 1 หลัง บ้านพักครู 2 หลัง บ้านพักนักการภารโรง 1 หลัง ห้องน้ำนักเรียน 1 หลัง โดยใช้ที่ดินของกระทรวงศึกษาธิการ เนื้อที่ 168 ไร่ ในการก่อสร้างของสมัยนั้น
โรงเรียนปลายพระยาวิทยาคม สร้างขึ้นเมื่อปีพุทธศักราช 2519 เนื่องจากก่อนหน้านั้น ได้รับการอนุมัติจาก(กระทรวงศึกษาธิการ) ให้เปิดสอนครั้งแรกในระดับมัธยมศึกษาตอนต้นเป็นครั้งแรกเมื่อปีพุทธศักราช 2519 โดยตอนแรกได้อาศัยอาคารเรียนของโรงเรียนบ้านบางเหียน เป็นสถานที่เรียนชั่วคราว ทำการรับนักเรียนแบบสหศึกษา ในปีการศึกษานั้นรับนักเรียนได้จำนวน 22 คน มีครูประจำการจำนวน 4 คน ต่อมาได้รับงบประมาณการก่อสร้างอาคารเรียนแบบถาวร แบบ 216 ก ห้องเรียน 1 หลัง บ้านพักครู 2 หลัง บ้านพักนักการภารโรง 1 หลัง ห้องน้ำนักเรียน 1 หลัง โดยใช้ที่ดินของกระทรวงศึกษาธิการ เนื้อที่ 168 ไร่ ในการก่อสร้าง และห่างจากที่เรียนชั่วคราวประมาณ 1 กิโลเมตร เมื่อทำการก่อสร้างอาคารเรียน และอาคารประกอบแล้วเสร็จ จึงได้ย้ายไปยังที่เรียนใหม่เมื่อเดือนมิถุนายน พุทธศักราช 2520 โดยในขณะนั้นมีครูประจำการจำนวน 6 คน ในครั้งนั้น
ปัจจุบันเปิดรับนักเรียน ชั้นมัธยมปีที่ 1 - 6 เมื่อมีนักเรียนเพิ่มขึ้นก็สร้างอาคารเรียนขึ้นอีกหลัง โดยใช้ชื่อว่า "อาคาร 20 ปี" ซึ่งก่อสร้างขึ้นในภายหลัง ในบริเวณใกล้ๆกันของ "อาคาร 20 ปี" เป็นสระน้ำขนาดใหญ่ ไว้สำหรับใช้อุปโภคและบริโภค สำหรับครูและบุคลากรภายในโรงเรียน ปัจจุบันโรงเรียนปลายพระยาวิทยาคมเป็นสถานศึกษาระดับมัธยมขนาดกลาง มีนักเรียนกว่า 1,200 คน บุคลากรประมาณ 60 คน ครูต่างประเทศ 2 คน"ขนฺติ หิต สุขา วหา" แปลว่า ความอดทนนำมาซึ่งประโยชน์สุข
- สีดำ คือ ความอดทน
- สีแดง คือ เลือดอันเข้มข้น
- เขียวมรกต
- เหลืองบุษราคัม
- ชมพูพลอยชมพู
- ฟ้าเพทาย
เพลงมาร์ชปลายพระยาวิทยาคม
เหล่านักเรียนปลายพระยาวิทยาคม
เทิดองค์สี่ยึดมั่นการศึกษา
การเรียนดี กีฬาเด่น เป็นปรัชญา
ความอดทนนำสุขมาสถาบันเรา
ภูมิทัศน์โดดเด่นเป็นสง่า
ดงดอกส้านตระการตามีป่าเขา
ปลายพระยาแหล่งปลูกปาล์มมานานเนาว์
พัฒนาบ้านเมืองเราให้ก้าวไกลมุ่งพากเพียรทำดีมิหวั่นไหว
รู้หน้าที่และสิทธิความเป็นไทย
คุณธรรมน้อมนำใจตลอดมา
สีดำแดง นั่นหรือ คืออำนาจ
เชิดชูชาติ ศาสน์ กษัตรา
งามมารยาทปราชญ์เปรื่องเลื่องลือชา
นามว่า "ปลายพระยาวิทยาคม" ฯ
ตั้งแต่ปีพุทธศักราช 2519 ถึงปัจจุบัน โรงเรียนปลายพระยาวิทยาคม มีผู้บริหารทั้งหมด 9 ท่าน
นายธนูศักดิ์ พยัฆเนตร ผู้อำนวยการโรงเรียนปลายพระยาวิทยาคม
นายกมลชัย กลางรัก รองผู้อำนวยการกลุ่มงานบริหารทั่วไป
นางสารพัฒน์ รัตนบุรานินท์ รองผู้อำนวยการกลุ่มงานบริหารวิชาการ
นายศักดิพันธ์ จันทร์เพชร รองผู้อำนวยการกลุ่มงานบริหารบุคลากร
โรงเรียนปลายพระยาวิทยาคมประกอบไปด้วยอาคารต่าง ๆ ดังต่อไปนี้
นักเรียนมีคุณธรรม จริยธรรม มีคุณภาพและศักยภาพในการแข่งขันทั้งทางด้านวิชาการ และการกีฬา รู้จักบริหารทรัพยากรในท้องถิ่น มีความสามารถด้านวิทยาศาสตร์เทคโนโลยี และรักความเป็นไทย
อเกนต์ ออล ออดส์ (2011)
อเกนต์ ออล ออดส์ 2011 () เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) จัดเมื่อวันที่ 13 กุมภาพันธ์ ค.ศ. 2010 ที่ TNA Impact! Zone เมือง Orlando, Florida
สำหรับปรเทศไทย ศึกอเกนต์ออลออดส์ 2011 มีออกอากาศทาง ไลฟ์ ทีวี ช่อง สปอร์ต พลัส ในวันอาทิตย์ที่ 13 มีนาคม 2011 เวลา 20.30 - 23.00 น. และ ออกอากาศรีรันในวันและเวลาเดี่ยวกันตลอดเดือนมีนาคม
กินโรย
กินโรย () เป็นเขตเทศบาลทางตะวันออกเฉียงเหนือของมณฑลลิมเบิร์กในประเทศเบลเยียม มีประชากรประมาณ 12,000 คน ประกอบด้วย 5 เขตย่อย ได้แก่ กินโรย, เกสเซอนิค, โมเลินเบร์เซิล, ไคสติงเคิน และโอปโฮเฟิน ซึ่งในวันที่ 18 กันยายน ค.ศ. 1971 ได้เกิดการรวมตัวของ 4 เขตย่อย คือ กินโรย, เกสเซอนิค, โมเลินเบร์เซิล และไคสติงเคิน-โอปโฮเฟิน พร้อมกับเปลี่ยนแปลงฐานะเป็นเทศบาลกินโรย
ศรีนิวาสะ รามานุจัน
ศรีนิวาสะ ไอเยนการ์ รามานุจัน (; ) (22 ธันวาคม ค.ศ. 1887 – 26 เมษายน ค.ศ. 1920) สมาชิกราชสมาคมแห่งลอนดอน เป็นนักคณิตศาสตร์ชาวอินเดีย ซึ่งได้สร้างงานวิเคราะห์ทางคณิตศาสตร์ ทฤษฎีบทต่างๆ ทางทฤษฎีจำนวน อนุกรมอนันต์ และเศษส่วนต่อเนื่อง โดยที่ไม่เคยรับการศึกษาด้านคณิตศาสตร์อย่างเป็นทางการเลย ก็อดฟรีย์ ฮาร์ดี้ นักคณิตศาสตร์ชาวอังกฤษกล่าวถึงอัจฉริยภาพของรามานุจันว่าเทียบเท่ากับนักคณิตศาสตร์ระดับตำนาน เช่น ออยเลอร์ เกาส์ นิวตัน และอาร์คิมีดีส
รามานุจันเกิดที่เมืองอีโรด ทางใต้ของประเทศอินเดีย ได้รู้จักกับคณิตศาสตร์ครั้งแรกเมื่ออายุ 10 ปี จากทักษะโดยธรรมชาติด้านคณิตศาสตร์ รามานุจันจึงได้รับหนังสือตรีโกณมิติของ เอส. แอล. โลนีย์ และเขาศึกษาจนเชี่ยวชาญเมื่ออายุเพียง 12 ปี กระทั่งสามารถค้นพบทฤษฎีบทของตัวเอง ผลจากความสามารถอันโดดเด่นด้านคณิตศาสตร์ทำให้เขาได้รับทุนการศึกษา รามานุจันทำวิจัยเรื่องจำนวนแบร์นูลลีและค่าคงตัวออยเลอร์-แมสเชโรนีด้วยตนเองเมื่ออายุ 17 และได้รับทุนเข้าเรียนต่อที่วิทยาลัยของรัฐในเมืองคัมบาโคนัม แต่ต่อมาเขาสูญเสียทุนนี้ไปเพราะผลการเรียนด้านอื่นนอกเหนือจากคณิตศาสตร์นั้นแย่มาก เขาทำงานวิจัยของตนเองที่วิทยาลัยอื่น พร้อมกับทำงานเป็นเสมียนที่สำนักงานบัญชีแห่งหนึ่งในเมืองมัทราสเพื่อหาเลี้ยงตัว ในปี ค.ศ. 1912-1913 เขาส่งตัวอย่างทฤษฎีบทจำนวนหนึ่งไปให้นักคณิตศาสตร์ที่มหาวิทยาลัยเคมบริดจ์ 3 คน แต่มีเพียงก็อดฟรีย์ ฮาร์ดี้ ที่มองเห็นอัจฉริยภาพในงานของเขา และต่อมาได้เชิญให้รามานุจันไปร่วมงานกับเขาที่เคมบริดจ์ รามานุจันได้เป็นสมาชิกราชสมาคมแห่งลอนดอนและสมาชิกวิทยาลัยทรินิตี้ มหาวิทยาลัยเคมบริดจ์ ต่อมาล้มป่วยและเดินทางกลับไปอินเดีย เขาเสียชีวิตเมื่อปี ค.ศ. 1920 ขณะมีอายุเพียง 32 ปี
ตลอดช่วงชีวิตอันแสนสั้น รามานุจันสร้างผลงานของตนเองทั้งสิ้นเกือบ 4,000 รายการ (ส่วนมากเป็นเอกลักษณ์หรือสมการ) บางส่วนในจำนวนนี้ซึ่งเป็นจำนวนน้อยมาก มีบางส่วนที่ผิด และบางส่วนก็มีผู้ค้นพบไปแล้ว แต่งานส่วนใหญ่ได้รับการพิสูจน์ว่าถูกต้อง ผลงานเหล่านั้นเป็นงานที่สร้างขึ้นใหม่ มีความแปลกประหลาดอย่างยิ่ง เช่น จำนวนเฉพาะรามานุจัน และ ฟังก์ชันทีตาของรามานุจัน งานเหล่านี้สร้างแรงบันดาลใจให้เกิดการวิจัยต่อยอดขึ้นไปอีกเป็นจำนวนมหาศาล อย่างไรก็ดี การค้นพบชิ้นสำคัญของเขาบางส่วนก็เข้าสู่คณิตศาสตร์กระแสหลักค่อนข้างช้า เช่นเมื่อไม่นานมานี้ เพิ่งมีการค้นพบว่าสามารถนำสมการของรามานุจันไปประยุกต์ใช้กับ crystallography และ ทฤษฎีสตริง ได้ วารสารนานาชาติ ชื่อ "Ramanujan Journal" จัดพิมพ์ขึ้นเพื่อเผยแพร่ผลงานคณิตศาสตร์ทุกแขนงที่ได้รับแรงบันดาลใจจากเขา
วากายามะ (เมือง)
เมืองวากายามะ () เป็นเมืองเอกของจังหวัดวากายามะ ในภูมิภาคคันไซ ประเทศญี่ปุ่น มีขนาดพื้นที่ทั้งสิ้น 210.25 ตารางกิโลเมตร คิดเป็น 4 % ของพื้นที่ทั้งจังหวัด และในปี พ.ศ. 2553 มีจำนวนประชากรประมาณ 369,088 คน คิดเป็น 40 % ของประชากรทั้งจังหวัด
ศูนย์กลางของเมืองคือปราสาทวากายามะ ซึ่งสร้างอยู่บนเนินเขาโทราฟูซุ ในยุคเอโดะ ซึ่งปกครองโดยไดเมียวตระกูลโทกูงาวะ
ดี. เจ. คารูโซ
แดเนียล จอห์น "ดี. เจ." คารูโซ () เกิดเมื่อวันที่ 17 มกราคม ค.ศ. 1965 เป็นผู้กำกับและโปรดิวเซอร์ ชาวอเมริกัน เขากำกับภาพยนตร์เรื่อง "Disturbia", "Two for the Money", "Taking Lives", "The Salton Sea", และ "Eagle Eye" เขายังกำกับตอนในรายโทรทัศน์อย่างเรื่อง "The Shield", "Over There", "Smallville", และ "Dark Angel" เขากำกับมิวสิกวิดีโอตัวแรกในปี 2007 คือเพลง "Don't Make Me Wait" ของดิสเวิลด์แฟร์ เขายังเป็นเป็นคณะกรรมการรับเชิญในรายการเรียลลิตี้ทางช่องฟอกซ์ ใน "On the Lot" ในวันที่ 28-29 พฤษภาคม และในปี 2009 เขากำกับมิวสิกวิดีโอของ แอร์บอร์นท็อกซิกอีเวนต์, ซัมไทม์อราวด์มิดไนต์
ท่าอากาศยานนานาชาติคุนหมิงอูเจียป้า
ท่าอากาศยานนานาชาติคุนหมิงอูเจียป้า () เป็นท่าอากาศยานแห่งหนึ่งในเมืองคุนหมิง มณฑลยูนนาน สาธารณรัฐประชาชนจีน โดยอยู่ห่างจากใจกลางเมืองคุนหมิงมาทางทิศตะวันออกเฉียงใต้ประมาณ 4 กิโลเมตร เริ่มก่อสร้างในปีค.ศ.1923 และใช้งานในฐานะท่าอากาศยานหลักของเมืองคุนหมิงเรื่อยมาจนกระทั่งปิดให้บริการเมื่อวันที่ 28 มิถุนายน 2555 
ก่อนที่จะปิดให้บริการ ท่าอากาศยานแห่งนี้เคยเป็นฐานการบินของสายการบินไชนาอีสเทิร์นแอร์ไลน์, คุนหมิงแอร์ไลน์, และลัคกีแอร์
ปัจจุบัน เที่ยวบินทั้งหมดได้ย้ายไปให้บริการที่ท่าอากาศยานนานาชาติคุนหมิงฉางสุ่ย ส่วนท่าอากาศยานนานาชาติคุนหมิงอูเจียป้าจะถูกรื้อถอนและปรับปรุงพื้นที่ใหม่